ಟಾಮ್ ಕ್ರೂಸ್

**ಥಾಮಸ್‌ ಕ್ರೂಸ್‌ ಮಪೋಥರ್‌ IV** ( ಜನನ ಜುಲೈ ೩, ೧೯೬೨) **ಟಾಮ್‌ ಕ್ರೂಸ್‌** ಎಂದೇ ಜನಪ್ರಿಯರಾಗಿರುವ ಅವರೊಬ್ಬ  ಅಮೆರಿಕನ್‌ ನಟ ಮತ್ತು ಚಲನಚಿತ್ರ ನಿರ್ಮಾಪಕ. ಅವರನ್ನು *ಫೋರ್ಬ್ಸ್‌*  ಪತ್ರಿಕೆ ೨೦೦೬ರಲ್ಲಿ ವಿಶ್ವದ ಅತಿ ಹೆಚ್ಚು ವೈಭವೀಕೃತ ವ್ಯಕ್ತಿ ಎಂದು ಗುರುತಿಸಿತ್ತು. ಅವರು ಮೂರು ಅಕಾಡಮಿ ಪ್ರಶಸ್ತಿಗಳಿಗೆ ನಾಮನಿರ್ದೇಶಿಸಲ್ಪಟ್ಟಿದ್ದರು ಮತ್ತು ಮೂರು ಗೋಲ್ಡನ್‌ ಗ್ಲೋಬ್‌ ಪ್ರಶಸ್ತಿಗಳನ್ನು ತಮ್ಮದಾಗಿಸಿಕೊಂಡಿದ್ದರು. 
ಅವರು 1983ರ *ರಿಸ್ಕಿ ಬ್ಯುಸಿನೆಸ್‌*   ಚಲನಚಿತ್ರದಲ್ಲಿ ಪ್ರಮುಖ ಪಾತ್ರದಲ್ಲಿ ನಟಿಸಿದ್ದಾರೆ.ಇದರಲ್ಲಿಯ  ಇವರ ಅಭಿನಯವನ್ನು  "A ಜನರೇಷನ್‌ X ಕ್ಲಾಸಿಕ್ ಮತ್ತು ವೃತ್ತಿ-ಸುಧಾರಕ" ಗುಣಗಳಿಂದ ಕೂಡಿದೆಎಂದು ಕೊಂಡಾಡಲಾಗಿದೆ. 1986ರಲ್ಲಿ ಜನಪ್ರಿಯ ಮತ್ತು ಯಶಸ್ವಿ ಗಳಿಕೆ ಕಂಡ *ಟಾಪ್‌ ಗನ್‌*  ಚಲನಚಿತ್ರದಲ್ಲಿ ನೌಕಾದಳದ ವಿಮಾನ ಚಾಲಕನ ಪಾತ್ರದಲ್ಲಿ ನಟಿಸಿದ ನಂತರ, ಕ್ರೂಸ್‌ 1990 ಮತ್ತು 2000ನೆ ದಶಕದಲ್ಲಿ ತೆರೆಕಂಡ '''ಮಿಷನ್‌: ಇಂಪಾಸಿಬಲ್‌'* ಎಂಬ ಸಾಹಸ ಪ್ರಧಾನ ಚಲನಚಿತ್ರ ಸರಣಿಯಲ್ಲಿ ಬೇಹುಗಾರನಾಗಿ ನಟಿಸುವುದರ ಮೂಲಕ ಇದೇ ಶೈಲಿಯನ್ನು ಮುಂದುವರಿಸಿದ್ದರು. ಈ ನಾಯಕನ ಪಾತ್ರಗಳ ಜೊತೆಗೆ, ಅವರು *ಮಗ್ನೋಲಿಯಾ*  (1999) ಚಲನಚಿತ್ರದಲ್ಲಿ ಸ್ತ್ರೀದ್ವೇಷಿ ಪುರುಷ ಗುರು ಪಾತ್ರದಲ್ಲಿ ಮತ್ತು ಮೈಕಲ್‌ ಮಾನ್‌ *ಕೊಲ್ಯಾಟರಲ್‌''  (2004) ಅಪರಾಧೀ ಕೃತ್ಯದ ರೋಮಾಂಚಕ ಚಲನಚಿತ್ರದಲ್ಲಿ ಶಾಂತ ಮತ್ತು ಮಾನಸಿಕ ಅಸಮತೋಲನಗೊಂಡ ಕೊಲೆಗಾರನ ಪಾತ್ರದಲ್ಲಿ ಸಹ ನಟಿಸಿದ್ದಾರೆ.

ಶತಕೋಟಿ-ಡಾಲರ್‌ ಗಿಟ್ಟಿಸಬಲ್ಲ  ಯಶಸ್ಸಗೆ ಖಾತ್ರಿ ನೀಡಬಲ್ಲ ಚಲನಚಿತ್ರ ನಿರ್ಮಾಣ ಸಾಮರ್ಥ್ಯವನ್ನು ಹೊಂದಿರುವ ಕೆಲವೇ ನಿರ್ಮಾಪಕರಲ್ಲಿ (ಇತರರಾದ ಜಾರ್ಜ್‌ ಲುಕಾಸ್‌, ಸ್ಟೀವನ್‌ ಸ್ಪೀಲ್ಬರ್ಗ್‌ ಮತ್ತು ಜೆರ್ರಿ ಬ್ರುಕೀಮರ್‌) ಕ್ರೂಸ್‌ರವರು ಒಬ್ಬರು. ಎಂದು ಹಾಲಿವುಡ್‌ ಪತ್ರಕರ್ತರಾದ ಎಡ್ವರ್ಡ್‌ ಜಾಯ್‌ ಎಪ್‌ಸ್ಟೀನ್‌2005ರಲ್ಲಿ ಅಭಿಪ್ರಾಯ ವ್ಯಕ್ತಪಡಿಸಿದ್ದರು.

## ಕುಟುಂಬ ಮತ್ತು ಜೀವನಾರಂಭ 
ನ್ಯೂಯಾರ್ಕ್‌ನ ಸಿರಕ್ಯುಸ್ನಲ್ಲಿ  ಕ್ರೂಸ್‌ ಜನಿಸಿದರು.ತಾಯಿ ಮೇರಿ ಲೀ ((ನೀ ಫೀಫರ್‌)ವಿಶೇಷ ಶಿಕ್ಷಣದ ಬೋಧಕಿ.ತಂದೆ  ಥಾಮಸ್‌ ಕ್ರೂಸ್‌ ಮಪೋಥರ್‌ III   ಇಲೆಕ್ಟ್ರಿಕಲ್‌ ಎಂಜಿನಿಯರ್‌.ಕ್ರೂಸ್‌ರವರ ಪಿತೃಮೂಲದ ಕುಲನಾಮ (ಮಪೋಥರ್‌) ವೆಲ್ಶ್‌ ಆಗಿದ್ದರೂ ಸಹ ಅವರ ಪಿತೃಮೂಲದ ಮುತ್ತಾತ ಥಾಮಸ್‌ ಒ'ಮರಾರವರು ಐರ್ಲೆಂಡ್‌ ಮೂಲದವರಾಗಿದ್ದರು. ಕ್ರೂಸ್‌ ಅವರ ಮಲತಂದೆಯ ಕುಲನಾಮವನ್ನು ಅಳವಡಿಸಿಕೊಂಡು ಮೊದಲ ಥಾಮಸ್‌ ಕ್ರೂಸ್‌ ಮಪೋಥರ್‌ ಆದರು. ಕ್ರೂಸ್‌ರವರು ತಮ್ಮ ಮುತ್ತಾತ ಮತ್ತು ಮುತ್ತಜ್ಜಿಯವರಾದ ವಿಲಿಯಂ ರಾಬರ್ಟ್‌ ಮತ್ತು ಚರ್ಲೊಟ್ಟೆ ಲೂಯಿಸ್‌ ವೊಯೆಲ್ಕರ್‌ ಟಾಮ್‌ ಕ್ರೂಸ್‌ರ ಹಿರಿಯಕ್ಕ ಲೀ ಅನ್ನೆ ಲೂಯಿಸ್‌ವಿಲ್ಲೆ ಎಂಬಲ್ಲಿ ಜನಿಸಿದ್ದರು. ಇನ್ನೊಬ್ಬ ಅಕ್ಕ ಮರಿಯಾನ್‌, ಟಾಮ್‌ ಮತ್ತು ಅವರ ತಂಗಿ ಕ್ಯಾಸ್‌ ಅವರಂತೆ  ಸಿರಕ್ಯುಸ್‌ನಲ್ಲಿ ಹುಟ್ಟಿದರು.

ಕ್ರೂಸ್‌ ಮೂರು, ನಾಲ್ಕು, ಮತ್ತು ಐದನೇ ವರ್ಗವನ್ನು ರಾಬರ್ಟ್‌ ಹಾಪ್ಕಿನ್ಸ್‌ ಪಬ್ಲಿಕ್‌ ಶಾಲೆಯಲ್ಲಿ ಕಲಿತಿದ್ದರು. ನಂತರ ಕ್ರೂಸ್‌ರವರ ತಂದೆ ಕೆನಡಾ ಸೈನ್ಯಪಡೆಗೆ ರಕ್ಷಣಾ ಸಲಹೆಗಾರರಾದ ನಂತರ ಮಪೋಥರ್‌ ಕುಟುಂಬವು ಒಂಟಾರಿಯೊದ ಒಟ್ಟಾವಾದಲ್ಲಿರುವ ಬೀಕಾನ್‌ ಹಿಲ್‌ನ ಉಪನಗರಕ್ಕೆ ವಸತಿಯನ್ನು ಸ್ಥಳಾಂತರಿಸಿತು. ಕ್ಯಾರ್ಲ್‌ಟನ್‌ ಬೋರ್ಡ್‌ ಆಫ್‌ ಎಜುಕೇಶನ್‌ನ ಭಾಗವಾಗಿರುವ ಹೆನ್ರಿ ಮುನ್ರೊ ಮಾಧ್ಯಮಿಕ ಶಾಲೆಯಲ್ಲಿ ಕ್ರೂಸ್‌ ಆರನೇ ವರ್ಗವನ್ನು ಪೂರ್ಣಗೊಳಿಸಿದರು. ಅಲ್ಲಿ ಅವರು ಮುಂದಿನ ಹಲ್ಲನ್ನು ಆಗಾಗ್ಗೆ ಕಚ್ಚುವುದರಿಂದ ತಮ್ಮನ್ನು ತಾವು ನಿರ್ದಯ ಆಟಗಾರನಂತೆ ಬಿಂಬಿಸಿಕೊಳ್ಳುತ್ತಿದ್ದು, ಪ್ರತಿರಾತ್ರಿ ಹಾಕಿ ಆಡುವುದರಿಂದ ಅವರೊಬ್ಬ ಕ್ರಿಯಾಶೀಲ ಕ್ರೀಡಾಪಟುವಾಗಿದ್ದರು. "ಬ್ರಿಟಿಷ್‌ ಬುಲ್‌ ಡಾಗ್‌" ಆಟದಲ್ಲಿ ಅವರ ಹೊಸದಾಗಿ ಟೊಪ್ಪಿ ಹಾಕಿಸಿದ ಹಲ್ಲನ್ನು ಕಳೆದುಕೊಂಡಿದ್ದಲ್ಲದೆ, ಮೊಣಕಾಲಿಗೂ ಪೆಟ್ಟು ಮಾಡಿಕೊಂಡರು. ಜಾರ್ಜ್‌ ಸ್ಟೈನ್‍‌‌ಬರ್ಗ್‌ರವರ ತರಬೇತಿಯ ನಾಟಕದಲ್ಲಿ ಕ್ರೂಸ್‌ರೊಂದಿಗೆ ಹೆನ್ರಿ ಮುನ್ರೊರವರು ತೊಡಗಿಸಿಕೊಂಡಿದ್ದರು. ಇಟ್ ಎಂಬ ತಮ್ಮ ಮೊದಲ ನಾಟಕವಾದಲ್ಲಿ ಮೈಕಲ್‌ ಡೆ ವಾಲ್‌ ಅವರೊದಿಂಗೆ ಕ್ರೂಸ್‌ ಪ್ರಮುಖ ಪೋಷಕ ಪಾತ್ರದಲ್ಲಿ ನಟಿಸಿ, ಗೆದ್ದಿದ್ದರು. ಇದರಲ್ಲಿ ಒಬ್ಬರದು "ದುಷ್ಟ"ನ ಪಾತ್ರ, ಮತ್ತೊಬ್ಬನದು "ಶಿಷ್ಟ"ನ ಪಾತ್ರ. ಆ ನಾಟಕವು ಭಾರಿ ಪ್ರಶಂಸೆಗೆ ಪಾತ್ರವಾಯಿತು ಮತ್ತು ಒಟ್ಟಾವಾ ಪ್ರದೇಶದ ಸುತ್ತಮುತ್ತಲಿನ ವಿವಿಧ ಶಾಲೆಗಳಲ್ಲಿ ತಮ್ಮ ಐದು ಜನ ಸಹಪಾಠಿಗಳೊಂದಿಗೆ ಈ ನಾಟಕ ಪ್ರದರ್ಶನಗೊಂಡಿತು. ಒಟ್ಟಾವಾದ ಸ್ಥಳೀಯ TV ಸ್ಟೇಷನ್‌ನಲ್ಲಿ ಸಹ ಈ ನಾಟಕವನ್ನು ಚಿತ್ರೀಕರಿಸಲಾಯಿತು. *ಜೇಸಸ್‌ ಕ್ರಿಸ್ಟ್‌ ಸುಪರ್‌ಸ್ಟಾರ್‌* ನ ಆವೃತ್ತಿಯಲ್ಲಿ ಈ ಇಬ್ಬರು ಮಾರ್ಸೆಲ್‌ ಮೇರ್ಸೆ ಪ್ರಕಾರದಲ್ಲಿ ಒಂದಾಗಿ ನಟಿಸಿದ್ದರು. ಶಾಲೆಯ ಪ್ರಾಂಶುಪಾಲರಾದ  ಜಿಮ್‌ ಬ್ರೌನ್‌ಗೆ ಹಳೆ ವಿದ್ಯಾರ್ಥಿಗಳ ಧಾರ್ಮಿಕ ವಿರೋಧವನ್ನು ತಿಳಿಸಿದಾಗ ಮೇರಿ ಲೀ ಮಪೋಥರ್‌ರವರು ತಮ್ಮ ಮಗನ ನಟನೆಯ ಹೆಬ್ಬಯಕೆಗೆ ಪ್ರೋತ್ಸಾಹ ನೀಡಿ ಸಹಾಯಮಾಡಿದರು. ಕ್ರೂಸ್‌ನ ತಾಯಿ ಪ್ರಾಂಶುಪಾಲರಿಗೆ ನಾಟಕವನ್ನು ಮುಂದುವರಿಸುವಂತೆ ವಿನಂತಿಸಿ, ಅವರು ಗ್ಲೋಸ್‌ಸ್ಟೆರ್‌ ಪ್ಲೇಯರ್ಸ್‌ ಎಂಬ ಸಂಸ್ಥೆಯನ್ನು ಸ್ಥಾಪಿಸಿದರು. ಈ ನಾಟಕ ಟ್ರೋಫಿಯಲ್ಲಿ ಕ್ರೂಸ್‌ ಮತ್ತು ಸ್ಟೈನ್‌ಬರ್ಗ್‌ನ ತರಗತಿಯಲ್ಲಿರುವ ಇತರ ಹುಡುಗರು ಅಭಿನಯಿಸಿದರು.

ಕ್ರೂಸ್‌ನ ತಾಯಿ ಗಂಡನನ್ನು ತೊರೆದಾಗ ಕ್ರೂಸ್‌ ಇನ್ನೂ ಹನ್ನೆರಡು ವರ್ಷದ ಬಾಲಕ. ಈಕೆ ತನ್ನ ಜೊತೆ ಕ್ರೂಸ್‌ ಮತ್ತು ಅಆತನ ತಂಗಿ ಲೀ ಅನ್ನೆಯನ್ನು ಕರೆದೊಯ್ದಳು. ಪತ್ರಿಕೆ-ಹಂಚಿಕೆಯ ಕಾಯಕದಲ್ಲಿ ನಿರತನಾದ ಟಾಮ್‌ನ ಆದಾಯವೇ ಜೀವನಾಧಾರವಾಗಿತ್ತು. ದೀರ್ಘಾವಧಿಯ ಬಡತನದ ನಂತರ ಆತನ ತಾಯಿ ಪ್ಲಾಸ್ಟಿಕ್‌ ಮಾರಾಟಗಾರ ಜಾಕ್‌ ಸೌತ್‌ ಅನ್ನು ಮದುವೆಯಾದರು.

ಒಟ್ಟಾವಾ ನಗರದವಲ್ಲದೇ ಅಕ್ಕಪಕ್ಕದ ಕೆಂಟುಕಿಯ ಲೂಯಿಸ್‌ವಿಲ್ಲೆ, ಇಲ್ಲಿನೊಯಿಸ್‌ದ ವಿನ್ನೆಟ್ಕಾ‌‌ ಮತ್ತು ನ್ಯೂಜರ್ಸಿಯ ವಾಯ್ನೆಕ್ರೂಸ್ ವಾಸಿಸುತ್ತಿದ್ದನು.ಒಟ್ಟಾರೆ ಕ್ರೂಸ್‌ ಎಂಟು ಪ್ರಾಥಮಿಕ ಶಾಲೆಗಳು ಮತ್ತು ಮೂರು ಪ್ರೌಢ ಶಾಲೆಗಳಲ್ಲಿ ಕಲಿತಿದ್ದರು. ಅವರು ಸಿನ್ಸಿನ್ನಟಿಯಲ್ಲಿ ಫ್ರ್ಯಾನ್ಸಿಸ್ಕನ್‌ ಸೆಮಿನರಿಯಲ್ಲಿ (ಚರ್ಚ್‌ನ ಪ್ರಾಯೋಜಕತ್ವದಲ್ಲಿ) ಭಾಗವಹಿಸಿದ ನಂತರ ಅದರಿಂದ ಪ್ರಭಾವಿತರಾಗಿ ಕ್ಯಾಥೋಲಿಕ್‌ ಪ್ರೀಸ್ಟ್ ಆಗಲು ಆಶಿಸಿದರು. ತಮ್ಮ ಇಳಿವಯಸ್ಸಿನಲ್ಲಿ ಅವರು ಲೈನ್‌ಬ್ಯಾಕರ್‌ನಾಗಿ ವಾರ್ಸಿಟಿ ತಂಡದ ಪರ ಫುಟ್‌ಬಾಲ್‌ ಆಡಿದರು. ಆದರೆ ಆಟಕ್ಕೆ ಮೊದಲು ಬಿಯರ್‌ ಸೇವಿಸುತ್ತಿದ್ದಾಗ ಸಿಕ್ಕಿಬಿದ್ದ ಕಾರಣ ಆತನನ್ನು ತಂಡದಿಂದ ಹೊರಹಾಕಲಾಯಿತು. 1980ರಲ್ಲಿ ನ್ಯೂಜರ್ಸಿಯ ಗ್ಲೇನ್‌ ರಿಡ್ಜ್‌ ಪ್ರೌಢ ಶಾಲೆಯಲ್ಲಿ ಕ್ರೂಸ್‌ ಪದವಿಯನ್ನು ಪಡೆದರು.

ಚಿಕ್ಕವನಿದ್ದಾಗ ನನ್ನನ್ನು ಪೀಡಿಸಿದರೆಂಬ ದುಃಖ ನನಗಿದೆ ಎಂದು ಕ್ರೂಸ್‌ ಹೇಳುತ್ತಾನೆ. ಅವನುಡಿಸ್ಲೇಕ್ಸಿಯಾದಿಂದ ಬಳಲುತ್ತಿದ್ದುದೇ  ಇದಕ್ಕೆ ಆಂಶಿಕ ಕಾರಣವಿರುಬಹುದು.  ಎಲ್ಲಿ ಏನಾದರೂ ತಪ್ಪಾದರೆ ಸಾಕು ನನ್ನ ತಂದೆ ನನ್ನ ಮೇಲೆ ಕಠೋರವಾಗಿ ರೇಗಿ ಬೀಳುತ್ತಿದ್ದರು  ಎಂದು ಕ್ರೂಸ್ ಹೇಳುತ್ತಾನೆ. ಅವರು ತಮ್ಮ ತಂದೆ "ದಬಾಯಿಸು" ಮತ್ತು "ಭೂತಗಳ ವ್ಯಾಪಾರಿ" *ಪೇರೆಡ್‌ ಮ್ಯಾಗಜೀನ್‌* ಗೆ ಹೇಳಿದ್ದರು. ಕೆಲವು ವ್ಯಕ್ತಿಗಳನ್ನು ನಂಬಬಾರದು ಎನ್ನುವುದು ಸೇರಿದಂತೆ ಕ್ರೂಸ್‌ ಆರಂಭದಿಂದಲೂ ತಂದೆಯಿಂದ ಹಲವಾರು ವಿಷಯಗಳನ್ನು ತಿಳಿದನು. ಅವರ ಪ್ರಕಾರ: "ನನ್ನ ತಂದೆಯ ಬಳಿಯಿರುವುದರಿಂದ ನನ್ನನ್ನು ಎಲ್ಲರೂ ಚೆನ್ನಾಗಿ ಅರ್ಥೈಸಿಕೊಂಡಿಲ್ಲ." ಕ್ರೂಸ್‌ ಹನ್ನೆರಡು ವರ್ಷಗಳಲ್ಲಿ ಹದಿನೈದು ಶಾಲೆಗಳನ್ನು ಬದಲಿಸಿದ ನಂತರ ತಮ್ಮ ಹೆಸರಿನೊಂದಿಗಿದ್ದ ತಂದೆಯ ಹೆಸರನ್ನು ತೆಗೆದು ಹಾಕಿದ ಅವರು ಶಾಲೆಯಲ್ಲಿ ಬೆದರಿಕೆಗೆ ಬಲಿಯಾಗಿದ್ದರು.

ಕ್ರೂಸ್‌ ಮೊಣಕಾಲು ಗಾಯದಿಂದ ಪ್ರೌಢ ಶಾಲೆಯ ಕುಸ್ತಿ ತಂಡ ಹೊರಗಿದ್ದ ನಂತರ ನಟನೆಯನ್ನು ಪ್ರಾರಂಭಿಸಿದರು. ಗಾಯಗೊಂಡ ಸಂದರ್ಭದಲ್ಲಿ ತಮ್ಮ ಪ್ರೌಢ ಶಾಲೆಯ ನಿರ್ಮಾಣ ಸಂಸ್ಥೆಯಾದ *ಗೈಸ್‌ ಆಂಡ್‌ ಡಾಲ್ಸ್‌* ನ ಪ್ರಮುಖ ಪಾತ್ರಕ್ಕೆ ನಡೆಸಿದ ಧ್ವನಿ ಪರೀಕ್ಷೆಯಲ್ಲಿ ಯಶಸ್ವಿಯಾದರು ಮತ್ತು ಆ ಪಾತ್ರದಲ್ಲಿ ಯಶಸ್ವಿಯಾದ ನಂತರ ಅವರು ನಟರಾಗಲು ನಿರ್ಧರಿಸಿದರು. ಅವರ ಸೋದರಸಂಬಂಧಿ ವಿಲಿಯಂ ಮಪೋಥರ್‌ರವರು *ಲಾಸ್ಟ್‌* ನಲ್ಲಿ ಈಥನ್‌ ರೋಮ್‌ ನಟನೆಗಾಗಿ ಚಿರಪರಿಚಿತ ನಟರಾಗಿದ್ದಾರೆ.

## ಚಲನಚಿತ್ರ ನಿರ್ಮಾಣ 
### ಬಣ್ಣದ ಬದುಕು 
#### 1980ರ ದಶಕ 
ಬ್ರೂಕ್‌ ಶೀಲ್ಡ್ಸ್‌ಅವರು ನಟಿಸಿದ *ಎಂಡ್‌ಲೆಸ್‌ ಲವ್‌*  ನಾಟಕ/ಪ್ರಣಯ ಚಲನಚಿತ್ರದಲ್ಲಿ ಚಿಕ್ಕ ಪಾತ್ರವು 1981ರಲ್ಲಿ ಕ್ರೂಸ್‌ ಪಾತ್ರವಹಿಸಿದ ಮೊದಲ ಚಲನಚಿತ್ರ.  ಅದೇ ವರ್ಷದ ಉತ್ತರಾರ್ಧದಲ್ಲಿ *ಟ್ಯಾಪ್ಸ್‌*  ಚಲನಚಿತ್ರದಲ್ಲಿ ಜಾರ್ಜ್‌ C. ಸ್ಕಾಟ್‌, ಟಿಮೋಥಿ ಹಟ್ಟನ್‌ ಮತ್ತು ಸೀನ್‌ ಪೆನ್ನ್‌ಅವರೊಂದಿಗೆ ನಟಿಸುವ ಗಟ್ಟಿ ಪಾತ್ರವೊಂದು ದೊರೆಯಿತು. ಸೈನಿಕ ಕಡೆಟ್‌ಗಳ ಬಗ್ಗೆಯಿರುವ ಈ ಚಲನಚಿತ್ರವು ಸಾಧಾರಣಯಶಸ್ಸು ಕಂಡಿತು. 1983ರಲ್ಲಿ ತೆರೆ ಕಂಡ ಫ್ರಾನ್ಸಿಸ್‌ ಫೋರ್ಡ್‌ ಕೋಪ್ಪೊಲಾನ *ದಿ ಔಟ್‌ಸೈಡರ್ಸ್‌* ನಲ್ಲಿ ಕಾಣಿಸಿಕೊಂಡ ಹಲವಾರು ಹದಿಹರೆಯದ ನಟರಲ್ಲಿ ಕ್ರೂಸ್‌ ಸಹ ಒಬ್ಬರು. ಈ ಚಲನಚಿತ್ರ ಪಾತ್ರವರ್ಗದಲ್ಲಿ ರೋಬ್‌ ಲವೆ, ಮ್ಯಾಟ್‌ ಡಿಲ್ಲೋನ್‌, ಪ್ಯಾಟ್ರಿಕ್‌ ಸ್ವಾಯ್ಜ್‌, ರಾಲ್ಫ್‌ ಮ್ಯಾಕಿಯೊ ಮತ್ತು *ಬ್ರಾಟ್‌ ಪ್ಯಾಕ್‌* ನಲ್ಲಿ ನಟಿಸಿದ ಇಬ್ಬರು ಇದ್ದರು. ಅದೇ ವರ್ಷ ಕ್ರೂಸ್‌ ಹದಿಹರೆಯದ ಹಾಸ್ಯ ಕಾರ್ಯಕ್ರಮವಾದ ''ಲೂಸಿನ್'ಇಟ್‌* ನಲ್ಲಿ ಕಾಣಿಸಿಕೊಂಡಿದ್ದರು.  *ರಿಸ್ಕಿ ಬ್ಯುಸಿನೆಸ್‌* ಚಿತ್ರದ ಬಿಡುಗಡೆ ಕ್ರೂಸ್‌ನ ತಾರಾವೇದಿಕೆಯ ಹೆಬ್ಬಾಗಿಲು ತೆರೆದುಕೊಂಡಿತು.  ಚಲನಚಿತ್ರದಲ್ಲಿನ ಒಂದು ಸನ್ನಿವೇಷದಲ್ಲಿ, ಕ್ರೂಸ್‌ ತಮ್ಮ ಒಳಉಡುಪಿನಲ್ಲಿ ಬಾಬ್‌ ಸಿಜರ್‌ರ "ಒಲ್ಡ್‌ ಟೈಮ್‌ ರಾಕ್‌ ಆಂಡ್‌ ರೋಲ್‌" ದ್ವನಿ ನೀಡಿದ್ದರು. ಇದು 1980ರ ದಶಕದ ಚಿತ್ರರಂಗದಲ್ಲಿ ಅಪ್ರತಿಮ ಸಂದರ್ಭವಾಯಿತು. ಈ ಚಲನಚಿತ್ರವನ್ನು "ಟಾಮ್‌ ಕ್ರೂಸ್‌ರವರ ಜನರೇಷನ್‌-X ಕ್ಲಾಸಿಕ್‌ ಮತ್ತು ವೃತ್ತಿ ಮಾರ್ಗದರ್ಶಿ" ಎಂದು ವಿವರಿಸಲಾಗಿದೆ. 2007ರಲ್ಲಿ ಅವರು *ಲಯನ್ಸ್‌ ಫಾರ್‌ ಲ್ಯಾಂಬ್‌ಸ್*  ಎಂಬ ನಾಟಕದಲ್ಲಿ ಕಾಣಿಸಿಕೊಂಡಿದ್ದರು. ಇದು 21 ವರ್ಷಗಳಲ್ಲಿ ಕ್ರೂಸ್‌ರ  ಬೆಡುಗಡೆಗೊಂಡ ಚಲನಚಿತ್ರಗಳಲ್ಲಿ ವಿಶ್ವದಾದ್ಯಂತ $100 ದಶಲಕ್ಷದಷ್ಟೂ ಆದಾಯ ಗಳಿಸದ ಚಲನಚಿತ್ರವಾಗಿದೆ.

2008ರಲ್ಲಿ ಕ್ರೂಸ್‌ ಬೆನ್‌ ಸ್ಟಿಲ್ಲರ್‌ ಮತ್ತು ಜಾಕ್‌ ಬ್ಲಾಕ್‌ರೊಂದಿಗೆ ಯಶಸ್ವಿ ಹಾಸ್ಯ ಚಲನಚಿತ್ರ *ಟ್ರಾಪಿಕ್‌ ಥಂಡರ್‌* ನಲ್ಲಿ ಅಭಿನಯಿಸಿದರು. ಈ ಚಿತ್ರದಲ್ಲಿನ ಪಾತ್ರನಿರ್ವಹಣೆಗಾಗಿ ಕ್ರೂಸ್‌ರವರಿಗೆ ಗೋಲ್ಡನ್‌ ಗ್ಲೋಬ್‌ ನಾಮನಿರ್ದೇಶನ ಲಭಿಸಿತು. ಕ್ರೂಸ್‌ ಇತ್ತಿಚೇಗೆ ಐತಿಹಾಸಿಕ ಕಥೆಯನ್ನೊಳಗೊಂಡ  *ವಲ್ಕಿರೀ* ಎಂಬ ಚಿತ್ರದಲ್ಲಿ ಪಾತ್ರವೊಂದನ್ನು ನಿರ್ವಹಿಸಿದರು. ಡಿಸೆಂಬರ್‌ 25, 2008ರಲ್ಲಿ ಬಿಡುಗಡೆಗೊಂಡ ಈ ಚಿತ್ರಕ್ಕೆ ಮಿಶ್ರ ಪ್ರತಿಕ್ರಿಯೆ ವ್ಯಕ್ತವಾಯಿತು.

### ನಿರ್ಮಾಪಕನಾಗಿ ಸಾಗಿದ್ದು 
ಕ್ರೂಸ್‌/ವೇಗ್ನರ್‌ ಪ್ರೋಡಕ್ಷನ್ಸ್‌ ರಚಿಸಲು ಕ್ರೂಸ್‌ 1993ರಲ್ಲಿ ತಮ್ಮ ಹಿಂದಿನ ಪಾತ್ರ ನಿರ್ವಾಹಕರ ಪ್ರತಿನಿಧಿಯಾದ ಪೌಲಾ ವೇಗ್ನರ್‌ಜೊತೆ ಪಾಲುದಾರರಾಗುತ್ತಾರೆ. 1996ರಲ್ಲಿ ಕ್ರೂಸ್‌ ನಿರ್ಮಾಪಕರಾಗಿ ಮೊದಲ ಯೋಜನೆಯಾದ *ಮಿಷನ್‌: ಇಂಪಾಸಿಬಲ್‌* ಚಿತ್ರ. ಇದನ್ನು ನಿರ್ಮಿಸುವವರೆಗೂ ಈ ಕಂಪನಿಯು ಕ್ರೂಸ್‌ರ ಹಲವು ಚಲನಚಿತ್ರಗಳ ಸಹ-ನಿರ್ಮಾಣದಲ್ಲಿ ತೊಡಗಿತ್ತು. 1997ರಲ್ಲಿ *ಮಿಷನ್‌: ಇಂಪಾಸಿಬಲ್‌*  ಚಲನಚಿತ್ರದ ನಿರ್ಮಾಣಕ್ಕಾಗಿ PGA ಗೋಲ್ಡನ್‌‌‌ ಲಾರೆಲ್‌ ಪ್ರಶಸ್ತಿ ಸಮಾರಂಭದಲ್ಲಿ ನಾಟಕೀಯ ಚಲನಚಿತ್ರದಲ್ಲಿ ಅತಿ ಹೆಚ್ಚು ಭರವಸೆ ಮೂಡಿಸುವ ನಿರ್ಮಾಪಕರಿಗಾಗಿ ಇರುವ ನೋವಾ ಪ್ರಶಸ್ತಿ (ಪೌಲಾ ವೇಗ್ನರ್‌ರೊಂದಿಗೆ ಹಂಚಿಕೊಂಡರು) ಕ್ರೂಸ್‌ ಪಾಲಾಗುತ್ತದೆ.

ಕ್ರೂಸ್‌ ನಿರ್ಮಾಪಕರಾಗಿ ತಮ್ಮ ಮುಂದಿನ ಚಲನಚಿತ್ರವನ್ನು ಪ್ರಸಿದ್ಧ ಅಮೆರಿಕನ್‌ ಓಟಗಾರ ಸ್ಟೀವ್‌ ಪ್ರೇಫೋಂಟೈನ್‌ ಕುರಿತ *ವಿದೌಟ್‌ ಲಿಮಿಟ್ಸ್‌* ಅನ್ನು 1998ರಲ್ಲಿ ನಿರ್ಮಿಸಿದರು. 2000ದಲ್ಲಿ ಕ್ರೂಸ್‌ ನಿರ್ಮಾಪಕರಾಗಿ ಮತ್ತೆ ಮರಳಿ, *ಮಿಷನ್‌ ಇಂಪಾಸಿಬಲ್‌* ನ ಮುಂದಿನ ಭಾಗದ ಚಿತ್ರ ನಿರ್ಮಾಣದಲ್ಲಿ ತೊಡಗಿಕೊಂಡರು. ಕ್ರೂಸ್‌ ನಿಕೋಲ್‌ ಕಿಡ್‌ಮನ್‌ ನಟಿಸಿದ *ದಿ ಅದರ್ಸ್‌*  ಚಲನಚಿತ್ರದಲ್ಲಿ ಕಾರ್ಯನಿರ್ವಾಹಕ ನಿರ್ಮಾಪಕರಾಗುವುದರೊಂದಿಗೆ, ಅದೇ ವರ್ಷ ಅವರು *ವೇನಿಲ್ಲಾ ಸ್ಕೈ*  ಚಿತ್ರದಲ್ಲಿ ನಟ/ನಿರ್ಮಾಪಕರಾಗಿ ದುಡಿದರು. ನಂತರ ಅವರು *ನರ್ಕ್‌*, *ಹಿಟ್ಟಿಂಗ್‌ ಇಟ್‌ ಹಾರ್ಡ್‌*  ಮತ್ತು {2ಶ್ಯಾಟ್ಟರ್ಡ್‌ ಗ್ಲಾಸ್‌{/2} ಚಿತ್ರಕ್ಕಾಗಿ ಶ್ರಮ ಪಟ್ಟರು (ಆದರೆ ನಟಿಸಲಿಲ್ಲ). ತಮ್ಮ ಮುಂದಿನ ಯೋಜನೆಯಾದ *ದಿ ಲಾಸ್ಟ್‌ ಸಾಮುರಾಯ್* ನಲ್ಲಿ ಅವರು ನಟಿಸಿದ್ದರು ಮತ್ತು ಅವರು 2004ರ PGA ಗೋಲ್ಡನ್‌ ಲಾರೆಲ್‌ ಪ್ರಶಸ್ತಿಗಳ ಸಮಾರಂಭದಲ್ಲಿ  ಚಲನಚಿತ್ರ ನಿರ್ಮಾಣದ ವರ್ಷದ ವ್ಯಕ್ತಿ ಪ್ರಶಸ್ತಿಗೆ ಜಂಟಿಯಾಗಿ ನಾಮನಿರ್ದೇಶಿಸಲ್ಪಟ್ಟಿದ್ದರು. ನಂತರ ಅವರು *ಸಸ್ಪೆಕ್ಟ್‌ ಝಿರೋ*, *ಎಲಿಜಬೆತ್‌ಟೌನ್‌*  ಮತ್ತು *ಆಸ್ಕ್‌ ದಿ ಡಸ್ಟ್‌''  ಚಿತ್ರಗಳಕೆಲಸದಲ್ಲಿ ತಮ್ಮನ್ನು ತೊಡಗಿಸಿಕೊಂಡರು.

ಹಾಲಿವುಡ್‌ನ ಅತಿ ಲಾಭದಾಯಕ ಚಲನಚಿತ್ರಗಳಲ್ಲಿ ಪಾತ್ರ ಗಿಟ್ಟಿಸಿಕೊಂಡ ಕ್ರೂಸ್‌ರನ್ನು 2005ರಲ್ಲಿ ಹಾಲಿವುಡ್‌ನ ಖ್ಯಾತ ಆರ್ಥಿಕತಜ್ಞ ಎಡ್ವರ್ಡ್‌ ಜಾಯ್‌ ಎಪ್‌ಸ್ಟೀನ್‌‌ರು, 'ಕ್ರೂಸ್‌ ಹಾಲಿವುಡ್‌ನ ಪ್ರಚಂಡ - ಹಾಗೂ ಶ್ರೀಮಂತ - ಶಕ್ತಿಗಳಲ್ಲಿ ಒಬ್ಬರು' ಎಂದು ಹಾಡಿ ಹೊಗಳದರು.ಶತಕೋಟಿ ಡಾಲರ್ ಚಲನಚಿತ್ರದ ಯಶಸ್ಸಿಗೆ ಖಾತರಿ ನೀಡುವ ಕೆಲವೇ ನಿರ್ಮಾಪಕರುಗಳಲ್ಲಿ ಕ್ರೂಸ್ ಕೂಡ ಒಬ್ಬರು(ಇತರರು ಎಂದರೆ ಜಾರ್ಜ್‌ ಲುಕಾಸ್‌, ಸ್ಟೀವನ್‌ ಸ್ಪೀಲ್ಬರ್ಗ್‌ ಮತ್ತು ಜೆರ್ರಿ ಬ್ರುಕೀಮರ್‌)ಎಂಬುದು ಅವರ ಅಭಿಪ್ರಾಯ. ಕೆಲವು ವಿವಾದಗಳಿಗೆ ಸಿಕ್ಕಿ ಟ್ಯಾಬ್ಲಾಯ್ಡ್‌ಗಳಿಂದ ಸಾರ್ವಜನಿಕ ನಿಂದನೆಗೆ ಒಳಗಾದದ್ದು ಕ್ರೂಸ್‌ನ ಕಲಾತ್ಮಕ ಶ್ರೇಷ್ಠತೆಯ ಮೇಲೆ ಮಂಕು ಕವಿಯುವಂತೆ ಮಾಡಿದೆ ಎಂಬುದು ಎಪ್‌ಸ್ಟೀನ್‌‌ರ ಅನಿಸಿಕೆ.

ಕ್ರೂಸ್‌‌ರ ಚಿತ್ರನಿರ್ಮಾಣ ಸಂಸ್ಥೆಯಾದ ಕ್ರೂಸ್‌/ವೇಗ್ನರ್‌ ಪ್ರೋಡಕ್ಷನ್ಸ್‌, *ನ್ಯೂಯಾರ್ಕ್‌ ಟೈಮ್ಸ್‌‌* ನ ಅತ್ಯಂತ ಹೆಚ್ಚು ಬಿಕರಿಯಾದ,ಎರಿಕ್‌ ಲಾರ್ಸನ್‌‌ರಿಂದ ರಚಿಸಲ್ಪಟ್ಟ ಕೃತಿಯಲ್ಲಿನ*ದಿ ಡೆವಿಲ್ಸ್‌ ಇನ್‌ ದಿ ವೈಟ್‌ ಸಿಟಿ*  ಎಂಬ ಕಥೆಯನ್ನು ಆಧರಿಸಿ ಚಿತ್ರ ನಿರ್ಮಾಣವಾಗುತ್ತಿದೆ ಎಂದು ಹೇಳಲಾಗಿದೆ.ಇದು ಚಿಕಾಗೊದ ವಿಶ್ವ ಕೋಲಂಬಿಯನ್‌ ಪ್ರದರ್ಶನದಲ್ಲಿನ H. H. ಹೋಮ್ಸ್‌‌ ಎಂಬ ಸರಣಿ ಕೊಲೆಗಾರನ ನಿಜ ಜೀವನವನ್ನು ಆಧರಿಸಿದೆ. ಈ ಯೋಜನೆಯಲ್ಲಿ ಕೇಥ್ರಿಯನ್ ಬಿಗ್‌ಲೋವ್‌‌ರನ್ನು ನಿರ್ಮಾಣಕ್ಕೆ ಮತ್ತು ಸಹ ನಿರ್ದೇಶನಕ್ಕಾಗಿ ಸೇರಿಸಿಕೊಳ್ಳಲಾಯಿತು. ಈ ಮಧ್ಯದಲ್ಲಿ ಲಿಯೊಲಾರ್ಡೊ ಡಿಕಾಪ್ರಿಯೊರ ನಿರ್ಮಾಣ ಸಂಸ್ತೆ ಅಪಿಯನ್ ವೇ ಎಂಬ ಚಲನಚಿತ್ರವನ್ನು ನಿರ್ಮಿಸಲಾಗುತ್ತಿದೆ.  ಹೋಮ್ಸ್‌ ಅಂಡ್ ದಿ ವರ್ರ್ಡ್ಸ ಫೇರ್ ಕುರಿತಾದ ಈ ಚಿತ್ರದಲ್ಲಿ ಡಿಕಾಪ್ರಿಯೊ ನಟಿಸುತ್ತಿದ್ದಾರೆ.

#### ಪ್ಯಾರಮೌಂಟ್‌‌ನಿಂದ ಅಗಲಿಕೆ 
ಪ್ಯಾರಾಮೌಂಟ್‌ ಪಿಕ್ಚರ್ಸ್‌ ತಾನು  ಕ್ರೂಸ್‌ ಜೊತೆಗಿನ 14-ವರ್ಷಗಳ ಸಂಬಂಧವನ್ನು ಕಳಚಿಕೊಳ್ಳುತ್ತಿದೆ ಎಂದು 2006ರ ಆಗಸ್ಟ್‌ 22ರಂದು ಘೋಷಿಸಿತು.   ನಟ ಹಾಗೂ ನಿರ್ಮಾಪಕರಾದ ಕ್ರೂಸ್‌ರ ಸಾರ್ವಜನಿಕವಾದಂಥ ವಿವಾದಾಸ್ಪದ ನಡವಳಿಕೆ ಹಾಗೂ ಅವರ ಅಭಿಪ್ರಾಯಗಳಿಂದ ಸಂಸ್ಥೆ ಆರ್ಥಿಕ ನಷ್ಟ ಅನಭವಿಸಿದೆ ಎಂದು ವಿಯಾಕಾಮ್‌ (ಪ್ಯಾರಮೌಂಟ್‌‌ನ ಮೂಲ ಕಂಪನಿ) ಚೇರ್‌ಮನ್‌ ಸಮ್ನರ್‌ ರೆಡ್‌ಸ್ಟೋನ್‌‌ *ವಾಲ್‌ ಸ್ಟ್ರೀಟ್‌ ಜರ್ನಲ್‌‌*  ಪತ್ರಿಕೆಗೆ ನೀಡಿದ ಸಂದರ್ಶನದಲ್ಲಿ ತಿಳಿಸಿದ್ದಾರೆ. ತಮ್ಮನ್ನು ಕಾಪಾಡಿಕೊಳ್ಳಲು ಬೇರೊಂದು ಹಣಕಾಸಿನ ಮಾರ್ಗವಾದ ಖಾಸಗಿ ಷೇರುಗಳು ಕಂಪನಿಗಳನ್ನು ಅವಲಂಬಿಸಿದ ನಂತರ ಕ್ರೂಸ್‌/ವೇಗ್ನರ್‌ ಪ್ರೋಡಕ್ಷನ್ಸ್‌ ಪ್ಯಾರಮೌಂಟ್‌‌ನ ಪ್ರಕಟಣೆಗೆ ಪ್ರತಿಕ್ರಿಯಿಸಿದವು. *ಮಿಷನ್‌: ಇಂಪಾಸಿಬಲ್‌‌* ನ DVD ಮಾರಾಟದಿಂದ  ಬಂದ ದೊಡ್ಡ ಪ್ರಮಾಣದ ಮೊತ್ತದ ಹಂಚಿಕೆಯಲ್ಲಿ  ಕ್ರೂಸ್‌/ವೇಗ್ನರ್‌ ಭಾರೀ ಪಾಲು ಕೇಳಿದ್ದೇ ಈ ಅಗಲಿಕೆಗೆ  ನಿಜವಾದ ಕಾರಣ ಎಂದು ಚಿತ್ರೋದ್ಯಮದ ವಿಶ್ಲೇಷಕ ಎಡ್ವರ್ಡ್‌ ಜಾಯ್‌ ಎಪ್‌ಸ್ಟೀನ್‌‌ ಅಭಿಪ್ರಾಯ ಪಡುತ್ತಾರೆ.

#### ಯುನೈಟೆಡ್‌ ಆರ್ಟಿಸ್ಟ್‌ಗಳ ನಿರ್ವಹಣೆ 
ಕ್ರೂಸ್‌ ಮತ್ತು ಪೌಲಾ ವೇಗ್ನರ್‌ ಯುನೈಟೆಡ್‌ ಆರ್ಟಿಸ್ಟ್ಸ್‌ ಫಿಲ್ಮ್‌  ಸ್ಟುಡಿಯೊವನ್ನು ಖರೀದಿಸಿದ್ದಾಗಿ ನವೆಂಬರ್‌ 2006ರಂದು ತಿಳಿಸಿದರು. ತೆರೆಕಂಡಿತಾದರೂ, ಬಾಕ್ಸ್‌ ಆಫೀಸ್‌ನಲ್ಲಿ ಲಾಭಗಳಿಸುವಲ್ಲಿ ವಿಫಲವಾಯಿತು, ಹಾಗೂ ಟೀಕೆಗೆ ಒಳಗಾಯಿತು. ಆಗಸ್ಟ್‌ 2008ರಲ್ಲಿ, ವೇಗ್ನರ್‌ ಯುನೈಟೆಡ್‌ ಆರ್ಟಿಸ್ಟ್ಸ್‌‌ನಲ್ಲಿ ತೊಡಗಿಸಿದ ತಮ್ಮ ಪಾಲನ್ನು ಪಡೆದು ಹೊರನಡೆದ ಈಕೆ UAಯಲ್ಲಿನ ತಮ್ಮ ಪಾಲನ್ನು ಉಳಿಸಿಕೊಂಡರು. ಕ್ರೂಸ್‌ರ ಪಾಲಿನ ಜೊತೆ ಉಳಿಸಿಕೊಂಡಿದ್ದನ್ನೂ ಸೇರಿಸಿದರೆ ಅದು ಸ್ಟುಡಿಯೋದ ಪ್ರತಿಶತ 30ರಷ್ಟು ಪಾಲಿನದಾಗುತ್ತಿತ್ತು.

## ಜನಪ್ರಿಯತೆ 
1990ರಲ್ಲಿ, 1991 ಹಾಗೂ 1997ರಲ್ಲಿ ಪೀಪಲ್ ಪತ್ರಿಕೆ ಅವರನ್ನು ವಿಶ್ವದಲ್ಲಿಯೇ ಅತಿ ಹೆಚ್ಚು ಆಕರ್ಷಕ 50 ವ್ಯಕ್ತಿಗಳ ಪಟ್ಟಿಯಲ್ಲಿ ಸೇರಿಸಿತು. 1995ರಲ್ಲಿ, ಎಂಪೈರ್ ಪತ್ರಿಕೆ ಅವರನ್ನು ಚಲನಚಿತ್ರ ಹಿತಿಹಾಸದ 100 ಮೋಹನಾಂಗ ನಟರ ಸಾಲಿನಲ್ಲಿ ಒಬ್ಬನೆಂದು ಸಾರಿತು. ಎರಡು ವರ್ಷಗಳ ತರುವಾಯ ಇದು, ಕ್ರೂಸ್‌ರನ್ನು 5 ಸಾರ್ವಕಾಲಿಕ ಶ್ರೇಷ್ಟ ಚಲನಚಿತ್ರ ನಟರ ಸ್ಥಾನಕ್ಕೆ ಏರಿಸಿತು. ಪ್ರೀಮಿಯರ್ ನಿಯತಕಾಲಿಕೆಯು, 2002 ಹಾಗೂ 2003ರಲ್ಲಿ ಪ್ರಕಟಿಸಿದ ವರ್ಷದ 100 ಪ್ರಖರ ವ್ಯಕ್ತಿಗಳ ಪಟ್ಟಿಯಲ್ಲಿ ಇವರು 20ನೇ ಸ್ಥಾನದಲ್ಲಿ ಇದ್ದರು.[60]

ಪ್ರೀಮಿಯರ್ ನಿಯತಕಾಲಿಕೆ 2006ರಲ್ಲಿ ಪ್ರಕಟಿಸಿದ 100 ಅತಿ ಪ್ರಖರ ವ್ಯಕ್ತಿಗಳ ಪಟ್ಟಿಯಲ್ಲಿ ಕ್ರೂಸ್ 13ನೇ ಸ್ಥಾನ ಗಳಿಸಿ ಅಗ್ರ ಶ್ರೇಯಾಂಕದ  ನಟ ಎನಿಸಿದರು,[62] ಇದರಿಂದಾಗಿ ಕ್ರೂಸ್‌ರನ್ನು ಹಾಲಿವುಡ್‌ನ ಅತ್ಯಂತ ಪ್ರಭಾವೀ ನಟ ಎಂದು ಪತ್ರಿಕೆ ಪ್ರಕಟಿಸಿತು.[64]

2006ರ ಜೂನ್‌ 16ರಂದು, ಫೋರ್ಬ್ಸ್‌ ನಿಯತಕಾಲಿಕೆ ಪ್ರಕಟಿಸಿದ ಅತ್ಯಂತ ಹೆಸರಾಂತ ವ್ಯಕ್ತಿಗಳ ಪಟ್ಟಿ 'ದಿ ಸೆಲೆಬ್ರಿಟಿ 100'ನಲ್ಲಿ ಕ್ರೂಸ್ ಮೊದಲನೇ ಸ್ಥಾನದಲ್ಲಿದ್ದರು. ವ್ಯಕ್ತಿಯ ಆದಾಯ ಮೂಲ (ಜೂನ್‌ 2005 ಹಾಗೂ ಜೂನ್‌ 2006ರ ನಡುವೆ) ಗೂಗಲ್ ಜಾಲತಾಣದಿಂದ ಪಡೆದ ಮಾಹಿತಿ, ಲೆಕ್ಸಿಸ್‌ನೆಕ್ಸಿಸ್‌‌ ಸಂಗ್ರಹಿಸಿದ ಪತ್ರಿಕಾ ತುಣುಕು, ದೂರದರ್ಶನ ಹಾಗೂ ರೇಡಿಯೋ ವಾಹಿನಿಗಳಲ್ಲಿ (ಪ್ಯಾಕ್ಟಿವಾದಲ್ಲಿ ಮೂಡಿಬಂದ ಕಾರ್ಯಕ್ರಮಗಳು) ಬಿತ್ತರವಾದ ಮಾಹಿತಿಗಳು, ಹಾಗೂ ಆ ಪ್ರಸಿದ್ಧ ವ್ಯಕ್ತಿಯ ಬಗ್ಗೆ ಪ್ರಮುಖ 26 ಗ್ರಾಹಕ ಸೇವಾ ನಿಯತಕಾಲಿಕೆಗಳಲ್ಲಿ ಎಷ್ಟು ಬಾರಿ ಲೇಖನಗಳು ಮೂಡಿಬಂದಿವೆ ಎಂಬುದನ್ನು ಆಧರಿಸಿ ಈ ಪಟ್ಟಿಯನ್ನು ಸಿದ್ಧಪಡಿಸಲಾಗಿದೆ.

ಕ್ರೂಸ್‌‌ನ "ಅಸಭ್ಯ ವರ್ತನೆ" ಹಾಗೂ "ಪ್ಯಾರಮೌಂಟ್‌‌ ಜೊತೆಗಿನ ನಿರ್ಮಾಣ ಒಪ್ಪಂದ ನವೀಕರಣ ಆಗದಿರುವುದಕ್ಕೆ ಕಾರಣ ಅವರನ್ನು ಜನರು ದೂಷಿಸಿದ್ದು USA ಟುಡೇ/ಗಾಲಪ್‌‍ನ ಮತ ಸಂಗ್ರಹಣೆಯ ಮೂಲಕ ತಿಳಿದುಬಂದಿತು", ಅದರಲ್ಲಿ ಭಾಗವಹಿಸಿದ ಅರ್ಧದಷ್ಟು ಜನ ಕ್ರೂಸ್‌ನ ವರ್ತನೆಗಳನ್ನು "ಖಂಡಿಸಿದರು". ಇದರ ಜೊತೆಗೆ ಕ್ರೂಸ್‌‌ನ Q ಸ್ಕೋರು(ಸುಪ್ರಸಿದ್ಧ ತಾರೆಯರ ಜನಪ್ರಿಯತೆಯನ್ನು ಅಳೆಯುವ ಮಾನದಂಡ) ಶೇಕಡಾ 40ರಷ್ಟು ಕುಸಿದಿರುವುದು ಮಾರುಕಟ್ಟೆಯ ಮೌಲ್ಯಮಾಪನೆ ಮಾಡಿದ ವರದಿಗಳಿಂದ ತಿಳಿದುಬಂದಿತು. ಸುಪ್ರಸಿದ್ಧ ತಾರೆಯಾದ ಕ್ರೂಸ್‌ಗೆ ಜನರು ತಮ್ಮ ಸ್ನೇಹಿತನ ನಂತರದ ಸ್ಥಾನ ನೀಡಿದ್ದಾರೆ ಎಂಬುದನ್ನು ಬಹಿರಂಗಪಡಿಸಿತು.ಕ್ರೂಸ್ ಬೇರಾವುದೇ ಹಾಲಿವುಡ್‌ ತಾರೆಯರಿಗಿಂತ ಅತಿ ಹೆಚ್ಚು ಬಾರಿ ಜಪಾನ್‌‌ಗೆ ಭೇಟಿ ನೀಡಿರುವುದರ ಗೌರವಾರ್ಥವಾಗಿ, ಜಪಾನ್‌ 2006ರ ಅಕ್ಟೋಬರ್‌ 10ನೇ ತಾರೀಖನ್ನು "ಟಾಮ್‌ ಕ್ರೂಸ್‌ ದಿನ"ವೆಂದು ಘೊಷಿಸಿ ಈ ದಿನವನ್ನು ವಿಶೇಷ ದಿನವನ್ನಾಗಿ ಆಚರಿಸಲಾಗುವುದು ಎಂದು ಜಪಾನ್‌ ಮೆಮೋರಿಯಲ್ ಡೇ ಅಸೋಸಿಯೇಷನ್‌ ತಿಳಿಸಿದೆ.

## ಸಂಬಂಧಗಳು ಹಾಗೂ ಖಾಸಗಿ ಜೀವನ 
### ಮಿಮಿ ರೋಜರ್ಸ್‌ 
‌1987ರ ಮೇ 9ರಂದು ಮಿಮಿ ರೋಜರ್ಸ್‌‌ಳನ್ನು ಮದುವೆಯಾದ ಕ್ರೂಸ್; 1990ರ 4ರಂದು ವಿಚ್ಛೇದನ ಪಡೆದರು.

### ನಿಕೋಲ್‌ ಕಿಡ್‌ಮನ್‌ 
ಡೇಸ್ ಆಫ್ ಥಂಡರ್‌ ಚಲನಚಿತ್ರದ ಸೆಟ್‌ನಲ್ಲಿ ಕ್ರೂಸ್‌, ನಿಕೋಲ್‌ ಕಿಡ್‌ಮನ್‌‌ಳನ್ನು ಭೇಟಿಯಾದರು. ಈ ಜೋಡಿಯು 1990ರ ಡಿಸೆಂಬರ್‌ 24ರಂದು ಮದುವೆಯಾದರು. ಅವರು ಇಸಾಬೆಲ್ಲಾ ಜೇನ್ (ಜನನ ಡಿಸೆಂಬರ್‌ 22, 1992) ಮತ್ತು ಕಾನರ್ ಆಂಟನಿ (ಜನನ ಜನವರಿ 17, 1995) ಎಂಬ ಇಬ್ಬರು ಮಕ್ಕಳನ್ನು ದತ್ತು ಪಡೆದರು.[73] 2001ರ ಫೆಬ್ರವರಿಯಲ್ಲಿ ಕಿಡ್‌ಮನ್ ಮೂರು ತಿಂಗಳ ಗರ್ಭಿಣಿಯಾಗಿದ್ದಾಗ ಅವರಿಬ್ಬರೂ ಬೇರೆಯಾದರು, ಅದಾದ ಕೆಲವೇ ದಿನದಲ್ಲಿ ಕಿಡ್‌ಮ್ಯಾನ್ಗೆ ಗರ್ಭಸ್ರಾವವಾಯಿತು.  [75]

### ಪೆನೆಲೋಪ್‌ ಕ್ರಜ್‌ 
ವೆನಿಲ್ಲಾ ಸ್ಕೈ ಚಿತ್ರದ ಪ್ರಮುಖ ಪಾತ್ರಧಾರಿಯಾದ ಪೆನಲೋಪ್ ಕ್ರಜ್‌ ಜೊತೆ ಕ್ರ್ಯೂಸ್‌ ಚೆಲ್ಲಾಟ ಶುರುವಾಯಿತು.ಮೂರು ವರ್ಷಗಳ ದೀರ್ಘ ಸಂಬಂಧದ ನಂತರ,2004ರ ಮಾರ್ಚ್‌ನಲ್ಲಿ, ಕ್ರೂಸ್‌ ತಮ್ಮ ಸಂಬಂಧವು ಜನವರಿಯಲ್ಲಿ ಕೊನೆಯಾಗಿದೆ ಎಂದು ಪ್ರಕಟಿಸಿದರು.[77]

### ಕೇಟ್ ಹೋಮ್ಸ್‌ 
ಏಪ್ರಿಲ್‌ 2005ರಂದು ಕ್ರೂಸ್‌, ಕೇಟ್ ಹೋಮ್ಸ್‌ನ ಜೊತೆ ಸಲ್ಲಾಪ ಪ್ರಾರಂಭಿಸಿದರು.ಬಹು ಪ್ರಚಾರ ಗಿಟ್ಟಿಸಿದ ಈ ಸಂಬಂಧ ಶುರುವಾದ ನಂತರ ಕ್ರೂಸ್‌, 2005ರ ಜೂನ್ 17ರಂದು  ಪ್ಯಾರಿಸ್‌ನಲ್ಲಿರುವ ಎಫಿಲ್ ಟವರ್‌ನ ಮೇಲೆ  ತಾವು ಪ್ರೇಮ ನಿವೇದನೆ ಮಾಡಿಕೊಂಡಿದ್ದಾಗಿ ಕ್ರೂಸ್  ಪ್ರಕಟಿಸಿದರು.
thumb|left|ಜೂನ್‌ 2009ರಲ್ಲಿ ಕೇಟ್ ಹೋಮ್ಸ್‌ ಮತ್ತು ಕ್ರೂಸ್‌

ಕೇಟ್ 2006ರ ಏಪ್ರಿಲ್‌ 18ರಂದು, ಕ್ಯಾಲಿಫೋರ್ನಿಯಾದ ಸೇಂಟ್ ಮೋನಿಕಾದಲ್ಲಿರುವ ಸೇಂಟ್ ಜಾನ್ಸ್  ಹೆಲ್ತ್  ಸಂಟರ್‌ ನಲ್ಲಿ, ಸುರಿ ಎಂಬ ಹೆಣ್ಣು ಶಿಶುವಿಗೆ ಜನ್ಮ ನೀಡಿದರು.[82] ಈ ಹೆಸರನ್ನು ಮಗುವಿಗೆ ಇಟ್ಟ ಹೆಸರಿನ ಅರ್ಥ ಹೀಬ್ರೂನಲ್ಲಿ ರಾಜಕುಮಾರಿ ಎಂದೂ,ಪರ್ಷಿಯಾ ಭಾಷೆಯಲ್ಲಿ ಕೆಂಪು ಗುಲಾಬಿ ಎಂಬರ್ಥ ಹೊಂದಿದೆ ಎಂದು ಕ್ರೂಸ್‌  ವಿವರಿಸಿದರು.[84] (*ಸಾರಾ ಎಂಬುದನ್ನೂ ನೋಡಿ).* ) ಹೋಮ್ಸ್‌ ಮತ್ತು ಕ್ರೂಸ್‌ ಜೋಡಿಗೆ ಹುಟ್ಟಿದ ಮೊದಲ ಮಗು ಇದು.2006ರ ನವೆಂಬರ್‌ 18ರಂದು, ಈ ಜೋಡಿಯು ಇಟಲಿಯ ಬ್ರಾಸಿಯಾನೊ ಎಂಬಲ್ಲಿ ಮದುವೆಯಾದರು.

## ವಿವಾದ 
### ಸೈಂಟಾಲಜಿ 
ಕ್ರೂಸ್‌   ಸೈಂಟಾಲಜಿ ಚರ್ಚ್‌ನ ಮುಚ್ಚು ಮರೆಯಿಲ್ಲದೆ ಪ್ರತಿಪಾದಕರು.1990ರಲ್ಲಿ ತಮ್ಮ ಪ್ರಥಮ ಪತ್ನಿ ಮಿಮಿ ರೋಜರ್ಸ್‌ನ ಜೊತೆಗೂಡಿ ಅವರು ಸೈಂಟಾಲಜಿಯಲ್ಲಿ ತೊಡಗಿಸಿಕೊಂಡರು.ಕ್ರೂಸ್‌ ಸೈಂಟಾಲಜಿಯ ಬಗ್ಗೆ ಸಾರ್ವಜನಿಕವಾಗಿ ತಮ್ಮ ಅಭಿಪ್ರಾಯ ವ್ಯಕ್ತಪಡಿಸುತ್ತಾ, ವಿಶೇಷವಾಗಿ L. ರಾನ್ ಹಬ್ಬರ್ಡ್‌ ಸ್ಟಡಿ ಟೆಕ್‌, ತಮ್ಮನ್ನು ಡಿಸ್ಲೆಕ್ಸಿಯಾದಿಂದ ಗುಣಹೊಂದಲು ಸಹಾಯ ಮಾಡಿದೆ ಎನ್ನುತ್ತಾರೆ.ಸೈಂಟಾಲಜಿಗೆ ಮತ್ತಷ್ಟು ಜನರನ್ನು ಸೇರಿಸುವ ಸಲುವಾಗಿ ನಡೆಸುವ ಹಲವಾರು ಕಾರ್ಯಕ್ರಮಗಳನ್ನು ಕ್ರೂಸ್‌ ನಡೆಸಿಕೊಟ್ಟರು, ಆ ಮೂಲಕ ಸೈಂಟಾಲಜಿಯನನ್ನು ಯುರೋಪಿನಾದ್ಯಂತ ಗುರುತಿಸುವ ಹಾಗೆ ಪ್ರಚಾರ ಮಾಡಿದರು. ಸೈಂಟಾಲಜಿಯನ್ನು ಅನುಕ್ರಮವಾಗಿ ಪಾಪ ಮತ್ತು ವ್ಯಾಪಾರಎಂಬಂತೆ ಕಾಣುತ್ತಿದ್ದಫ್ರಾನ್ಸ್‌ ಹಾಗೂ ಜರ್ಮನಿಯ ರಾಜಕಾರಣಿಗಳ ಮೇಲೂ ಪ್ರಭಾವ ಬೀರುವಲ್ಲಿ ಯಶಸ್ವಿಯಾದರು.  2005ರಲ್ಲಿ ಪ್ಯಾರಿಸ್‌ ಸಿಟಿ ಕೌಂನ್ಸಿಲ್‌, ನಿಕೋಲಸ್‌ ಸರ್ಕೋಜಿ ಹಾಗೂ ಜೀನ್‌-ಕ್ಲೌಡ್‌ ಗೌಡಿನ್‌ ಎಂಬ ಅಧಿಕಾರಿಗಳ ಮೇಲೆ ಕ್ರೂಸ್‌ ಪ್ರಭಾವ ಬೀರಿದ್ದಾರೆ ಎಂದು ಆರೋಪಿಸಿತು ಮತ್ತು ಸೈಂಟಾಲಜಿಯ ಕಟ್ಟಾ ವಕ್ತಾರ ಎಂದು ಹೇಳಿ ಆತನೊಂದಿಗೆ ವ್ಯವಹರಿಸುವುದನ್ನು ಬಿಟ್ಟು ಹಾಕಿತು.ಕ್ರೂಸ್‌ ನ್ಯೂಯಾರ್ಕ್‌‌ನ 9/11 ದುರ್ಘಟನೆಯಲ್ಲಿ L. ರಾನ್‌ ಹಬ್ಬರ್ಡ್‌ನ ಕಾರ್ಯಗಳನ್ನಾಧರಿಸಿ ನಿರ್ವಿಷೀಕರಣ ಚಿಕಿತ್ಸೆ ನೀಡಿದ ರಕ್ಷಣಾ ಕಾರ್ಯನಿರತರಿಗೆ ಸಹಾಯ ಮಾಡುವ ಉದ್ದೇಶದಿಂದ ದತ್ತಿ ನಿಧಿಯನ್ನು ಸ್ಥಾಪಕರಲ್ಲಿ ಒಬ್ಬರಾದರು ಹಾಗೂ ಧನ ಸಂಗ್ರಹಿಸಿ ಡೌನ್‌ಟೌನ್‌ ಮೆಡಿಕಲ್‌‌ಗೆ ದೇಣಿಗೆಯಾಗಿ ನೀಡಿದರು. ಈ ಕಾರ್ಯವು ವೈದ್ಯಕೀಯ ವೃತ್ತಿನಿರತರು ಹಾಗೂ ಅಗ್ನಿಶಾಮಕ ದಳದಲ್ಲಿ ಕಾರ್ಯ ನಿರ್ವಹಿಸುತ್ತಿದ್ದವರಿಂದ ಟೀಕೆಗೆ ತುತ್ತಾಯಿತು.  ಈ ಎಲ್ಲದರಲ್ಲಿ ಸಕ್ರಿಯನಾಗಿದ್ದಕ್ಕೆ 2004ರ ಅಂತ್ಯದ ವೇಳೆಗೆ ಡೇವಿಡ್‌ ಮಿಸ್‌ಕೇವಿಜ್‌‌ ಕ್ರೂಸ್‌ಗೆ ಸೈಂಟಾಲಜಿಯ ಫ್ರೀಡಂ ಮೆಡಲ್ ಆಫ್ ವ್ಯಾಲರ್ ಪ್ರಶಸ್ತಿ ನೀಡಿ ಗೌರವಿಸಿದರು.

ನಟಿ ಬ್ರೂಕ್‌ ಶೀಲ್ಡ್ಸ್‌‌ 2003ರಲ್ಲಿ ಹೆಣ್ಣು ಶಿಶುವಿಗೆ ಜನ್ಮ ನೀಡಿದ್ದು, ಪ್ರಸವಾನಂತರದ ಖಿನ್ನತೆಯಿಂದ ಬಳಲುತ್ತಿದ್ದ ಕಾರಣ ಅದರಿಂದ ದೂರಾಗುವ ಪಿಕ್ಸಿಲ್‌ (ಪ್ಯಾರಾಗ್ಸಿಟಿನ್‌) ಎಂಬ ಔಷಧವನ್ನು ಸೇವಿಸುತ್ತಿದ್ದರು, 2005ರಲ್ಲಿ ಕ್ರೂಸ್‌ ಬಹಿರಂಗ ಟೀಕೆ ಮಾಡಿದ್ದರಿಂದಾಗಿ ವಿವಾದದ ಭುಗಿಲೆದ್ದಿತು. ರಾಸಾಯನಿಕ ಅಸಮತೋಲನ ಎಂಬಂಥದೇನೂ ಇಲ್ಲ ಹಾಗೂ ಮಾನಸಿಕ ಚಿಕಿತ್ಸಾ ಪದ್ಧತಿ ತಪ್ಪು ಕಲ್ಪನೆಯಾಗಿದೆ ಎಂದು ಪ್ರತಿಪಾದಿಸುತ್ತಾರೆ. ಇದು 2005ರ ಜೂನ್‌ 24ರಂದು ನಡೆದ *ದಿ ಟುಡೇ ಶೋ* ನಲ್ಲಿ ಮ್ಯಾಟ್‌ ಲೂಯರ್‌ ಜೊತೆಗಿನ ಬಿರುಸಾದ ವಾಗ್ವಾದಕ್ಕಿಳಿಯಲು ಕಾರಣವಾಯಿತು. 
ಕ್ರೂಸ್‌ರ ಇಂಥ ಟೀಕೆ ಮತ್ತಷ್ಟು ಮಾನಸಿಕ ಅಸಮತೋಲನಕ್ಕೆ ಕಾರಣವಾಗಬಹುದು, ಹಾಗೂ ಶೀಲ್ಡ್ಸ್‌ ತಮ್ಮ ತಾಯ್ತನವೇ ಅವಮಾನಕರವೆಂದು ಭಾವಿಸಬಹುದು ಎಂದು ವೈದ್ಯಕೀಯ ಅಧಿಕಾರಿಗಳು ಹೇಳಿದ್ದಾರೆ. 2006ರ ಆಗಸ್ಟ್‌ ನಂತರ ಕ್ರೂಸ್ ತಮ್ಮ  ಹೇಳಿಕೆಗಳಿಗಾಗಿ ಶೀಲ್ಡ್ಸ್‌ರಲ್ಲಿ ಕ್ಷಮೆಯಾಚಿಸಿದರು; ಹೃದಯಸ್ಪರ್ಷಿಯಾದ [ಆ ಕ್ಷಮೆಯಾಚನೆ]ಈ ಸಂದರ್ಭ ಆಕೆಯ ಮನವನ್ನೂ ನಾಟಿತು. ಅಲ್ಲಿ ಕ್ಷಮೆಯಾಚಿಸಿದ್ದನ್ನು ಹೊರತುಪಡಿಸಿದರೆ, ನಾನು ನನ್ನನು ಸಮರ್ಥಿಸಿಕೊಳ್ಳಬೇಕೆಂಬ ಭಾವನೆಯಾಗಲಿ ಅಥವಾ ಅವನು ನನ್ನನ್ನು ಸಮಾಧಾನ ಪಡಿಸಬೇಕೆಂದು ಯತ್ನಿಸುತ್ತಿದ್ದಾನೆಂಬ ಭಾವವಾಗಲಿ ಬರಲಿಲ್ಲ -ಎನ್ನುವ ಶೀಲ್ಡ್ಸ್‌ ಕ್ಷಮಿಸಿದೆನೆಂದೂ ಹೇಳುತ್ತಾರೆ.ಇಷ್ಟೆಲ್ಲ ಆದರೂ ಖಿನ್ನತೆ ಉಪಶಮನಕಾರಿಗಳ ಮೇಲಿನಕ್ರೂಸ್ ನಿಲುವು ಮಾತ್ರ ಬದಲಾಗಲಿಲ್ಲ ಎಂದು ಆತನ ವಕ್ತಾರರೊಬ್ಬರು *ಡೆರ್‌ ಸ್ಪೀಗಲ್‌*  ನಿಯತಕಾಲಿಕೆಗೆ ನೀಡಿದ ಸಂದರ್ಶನದಲ್ಲಿ, ಕ್ರೂಸ್‌ "ಇಡೀ ವಿಶ್ವದಲ್ಲಿ ಸೈಂಟಾಲಜಿಯಲ್ಲಿ ಮಾತ್ರ ಯಶಸ್ವೀಚೇತರಿಕೆಗೆ ಔಷಧ ಸಿಗಲು ಸಾಧ್ಯ ಎಂದು ಹೇಳಿಕೊಳ್ಳುತ್ತಾರೆ. ಇದಕ್ಕೆ ನರ್ಕೊನಾನ್‌ ಎಂದು ಕರೆಯಲಾಗುತ್ತದೆ… ವಿಶ್ವಾದ್ಯಂತ ಇರುವ ಏಕೈಕ ಯಶಸ್ವೀ ಮತ್ತೌಷಧ ಪುನಶ್ಚೇತನ ಕಾರ್ಯಕ್ರಮ  ಇದಾಗಿದ್ದು ಅಂಕಿಅಂಶಗಳ ಮೂಲಕ ಸಾಭೀತು ಮಾಡಲಾಗಿದೆ ಎಂದು ಹೇಳುತ್ತಾರೆ. ನರ್ಕೊನಾನ್‌‌ ಯಶಸ್ವಿಯಾದ ಪ್ರಮಾಣವು ಶೇಕಡಾ 70ರಷ್ಟಿದೆ ಎಂದು ಹೇಳಿಕೊಂಡರೂ, ಅದರ ನಿಖರತೆ ಇನ್ನೂ ಚರ್ಚಾಸ್ಪದ ಸಂಗತಿ. ಸೈಂಟಾಲಜಿಯು ಮನೋಚಿಕಿತ್ಸಕ ಪದ್ಧತಿಗೆ ತದ್ವಿರುದ್ಧವಾಗಿದೆ.

2008ರ ಜನವರಿಯಲ್ಲಿ *ಡೈಲಿ ಮೇಲ್‌*  (UK) ಅಂಡ್ರ್ಯೂ ಮಾರ್ಟನ್‌ ರಚಿಸಿದ *ಟಾಮ್‌ ಕ್ರೂಸ್‌: ಅನ್‌ ಅನ್‌ಅಥರೈಸ್‌ಡ್ ಬಯೋಗ್ರಾಫಿ* ಮುಂಬರುವ ಪ್ರಕಟಣೆ ಎಂದು ವರದಿ ಮಾಡಿತು. ಹೆಸರೊಂದನ್ನು ಹೊರತುಪಡಿಸಿ ಕ್ರೂಸ್‌ ಚರ್ಚಿನ ಎರಡನೇ ಮುಂದಾಳ್ತನದಲ್ಲಿ ನಿಲ್ಲುತ್ತಾನೆ' ಎಂದು ಪುಸ್ತಕದಲ್ಲಿ ಹೇಳಿಕೊಳ್ಳಲಾಗಿದೆ. ಇದನ್ನು ಸೈಂಟಾಲಜಿಯ  ಸಿಬ್ಬಂದಿ ವರ್ಗದವರಾಗಿದ್ದ ಮಾರ್ಕ್‌ ಹ್ಯಾಡ್‌ಲೆಯವರೂ ದೃಢೀಕರಿಸಿದ್ದಾರೆ. 
ಕ್ರೂಸ್‌ರ ಕಾರ್ಯಭಾರಿಯಾದ ಬರ್ಟ್‌ ಫೀಲ್ಡ್ಸ್‌‌ ಹೇಳುವಂತೆ ಅನ್‌ಆಥರೈಸ್ಡ್‌ ಬಯಾಗ್ರಫಿಯು ಒಂದು "ಒಣ ಸುಳ್ಳಿನ ಕಂತೆ" ಅಥವಾ "ಜಡ ವಿಷಯ" ದಿಂದ ತುಂಬಿವೆ ಎನ್ನುತ್ತಾರೆ.

#### ವೇಲರ್‌ನ IAS ಸ್ವಾತಂತ್ರ್ಯ ಪದಕ ಸಂಭ್ರಮಾಚರಣೆಯ ಚಿತ್ರೀಕರಣ 
2008ರ ಜನವರಿ 15ರಂದು, ಸೈಂಟಾಲಜಿ ಚರ್ಚ್‌ ನಿರ್ಮಿಸಿದ ಕ್ರೂಸ್‌‌ರ ಸಂದರ್ಶನವೂ ಇದ್ದ ವಿಡಿಯೋ ಬಯಲಾಗಿ ಅಂತರಜಾಲ ತಾಣವಾದ ಯೂಟ್ಯೂಬ್‌‌ಗೆ ಅಪ್‌ಲೋಡ್‌ ಆಯಿತು. ಈ ವಿಡಿಯೋದಲ್ಲಿ ತಮ್ಮ ಪ್ರಕಾರ ಸೈಂಟಾಲಜಿ ಎಂದರೆ ಏನು ಎಂಬುದರ ಬಗ್ಗೆ ಅವರು ಅನಿಸಿಕೆಗಳನ್ನು ವ್ಯಕ್ತಪಡಿಸಿದ್ದು, ಹಿನ್ನೆಲೆಯಲ್ಲಿ *ಮಿಷನ್‌ ಇಂಪಾಸಿಬಲ್‌‌*  ಚಲನಚಿತ್ರ ಸಂಗೀತವನ್ನು ಅಳವಡಿಸಲಾಗಿದೆ. *ದಿ ಟೈಮ್ಸ್‌* ಪ್ರಕಾರ, ಕ್ರೂಸ್‌ ಆ ವಿಡಿಯೋದಲ್ಲಿ ಸೈಂಟಾಲಜಿಯಲ್ಲಿರುವ ಅಮೋಘ ಅಂಶಗಳನ್ನು ಎತ್ತಿಹಿಡಿದಿದ್ದಾರೆ. *ದಿ ಡೈಲಿ ಟೆಲಿಗ್ರಾಫ್‌*  ಪತ್ರಿಕೆಯು ಸಂದರ್ಶನದ ಸಮಯದಲ್ಲಿ ಕ್ರೂಸ್‌‌ರನ್ನು ಸೈಂಟಾಲಜಿಯ ಬಗ್ಗೆ ಅತೀವ ವ್ಯಾಮೋಹ ಹೊಂದಿರುವ ಅದರ ಗೀಳನ್ನೇ ತಲೆ ತುಂಬಾ ತುಂಬಿಕೊಂಡಿರುವವರೆಂದು ವರದಿ ಮಾಡಲಾಗಿದೆ.

ಕೇವಲ ಸೈಂಟಾಲಜಿ ಸದಸ್ಯರುಗಳಿಗೆ ಮಾತ್ರ ಚಿತ್ರೀಕರಿಸಲಾದ  ಮೂರು ಗಂಟೆಗಳ ಚಿತ್ರಣ ಇದಾಗಿದೆ ಆದರೆ ಯೂಟ್ಯೂಬ್‌‌ ಹಾಗೂ ಇತರೆ ಜಾಲತಾಣಗಳಲ್ಲಿ ಬಿತ್ತರಗೊಂಡದ್ದು "ನಕಲಿ ಹಾಗೂ ಅನ್ಯ ಸಂಗತಿಯನ್ನು ತುಂಬಿರುವುದಾಗಿದೆ",ಎಂದು ಸೈಂಟಾಲಜಿಯ ಚರ್ಚ್‌ ಹೇಳಿಕೊಂಡಿದೆ. ವ್ಯಾಜ್ಯ ಎದುರಿಸಬೇಕಾಗಬಹುದು ಎಂಬ ಭಯದಿಂದಾಗಿ ಯೂಟ್ಯೂಬ್‌ ಮುನ್ನೆಚ್ಚರಿಕೆ ವಹಿಸಿ ಕ್ರೂಸ್‌ರ ವಿಡಿಯೋವನ್ನು ತನ್ನ ಜಾಲತಾಣದಿಂದ ತೆಗೆದುಹಾಕಿತು. 2008ರ ಫೆಬ್ರವರಿ 4ರ ವರೆಗೂ Gawker.com ಎಂಬ ಜಾಲತಾಣ ಆ ವಿಡಿಯೋದ ನಕಲುನ್ನು ಹಾಗೆಯೇ ಉಳಿಸಿಕೊಂಡಿತ್ತು, ಹಾಗೂ ಇತರೆ ಜಾಲತಾಣಗಳು  ವಿಡಿಯೋವನ್ನು ಮುಕ್ತಗೊಳಿಸಿದವ. ಸೈಂಟಾಲಜಿಯ ಚರ್ಚ್‌‍‌ ಪರ ವಕೀಲರು ವಿಡಿಯೋವನ್ನು ತೆಗೆದುಹಾಕುವಂತೆ Gawker.comಗೆ ಪತ್ರವನ್ನು ಕಳುಹಿಸಿ ಒತ್ತಾಯಿಸಿದರೂ Gawker.comನ ನಿಕ್ ಡೆಂಟನ್‌ "ಅದಕ್ಕೆ  ಸುದ್ದಿ ಮೌಲ್ಯ ಇರುವುದರಿಂದ ಅದನ್ನು ತೆಗೆದುಹಾಕಲು ಸಾಧ್ಯವಿಲ್ಲ ಎಂದು ಹೇಳಿದರು".

### ಓಪ್ರಾ ವಿನ್‌ಫ್ರೇ ಶೋನಲ್ಲಿ ಜರುಗಿದ ಘಟನೆ 
thumb|align=leftದಿ ಒಪ್ರಾ ವಿನ್‌ಫ್ರೆಯ್‌ ಷೋನಲ್ಲಿ ಸಂದರ್ಶನವನ್ನು ಚಿತ್ರೀಕರಿಸುವಾಗ ಕ್ರೂಸ್‌ ಸೋಫಾದಲ್ಲಿ ಹಾರಿದ್ದರು.
2005ರ ಮೇ 23ರಂದು ಜನಪ್ರಿಯವಾದ *ದಿ ಓಪ್ರಾ ವಿನ್‌ಫ್ರೇ ಷೋ* ನಲ್ಲಿ,ಹೋಮ್ಸ್‌ ಬಗ್ಗೆ ಕ್ರೂಸ್ ತಮ್ಮಲ್ಲಿದ್ದ ಭಾವನೆಗಳನ್ನು ಮಾಧ್ಯಮಗಳ ಎದುರು ಬಹಿರಂಗ ಪಡಿಸಿದ್ದು ಇದನ್ನು "ಸೋಫಾ ಘಟನೆ" ಎಂದೇ ಗುರುತಿಸಲಾಯಿತು. ಕ್ರೂಸ್‌ "ಸೆಟ್ ಸುತ್ತಾ ಕುಣಿದು ಕುಪ್ಪಳಿಸಿ, ಸೋಫಾ ಮೇಲೆ ನೆಗೆದು ಮಂಡಿಯೂರಿ ಕುಳಿತು ತಮ್ಮ ಹೊಸ ಗೆಳತಿಯಾದ ಹೋಮ್ಸ್‌ಗೆ ಅನೇಕ ಬಾರಿ ಪ್ರೇಮ ನಿವೇದನೆ ಮಾಡಿದ ರೀತಿಯನ್ನು ಪ್ರದರ್ಶಿಸಿದರು.""ಜಂಪಿಂಗ್ ದಿ ಕೊಚ್" ಎಂಬ ಪದ "ಜಂಪಿಂಗ್ ದಿ ಶಾರ್ಕ್" ಎಂಬುದರಿಂದ ಮೂಡಿಬಂದಿದ್ದು, ಇದರ ಅರ್ಥ ಯಾರಾದರೂ ಕಟ್ಟ ಕಡೆಯ ಸ್ಥಿತಿ ತಲುಪುವುದು ಎಂದು ಜನಸಾಮಾನ್ಯರ ಭಾಷೆಯಲ್ಲಿ ಅದು ಬೇರೊಬ್ಬರ ಹೆಸರನ್ನು ಹಾಳುಮಾಡಲು ಮಾಡುವ ಪ್ರಯತ್ನಗಳು ಎಂದಾಗುತ್ತದೆ. 2005ರಲ್ಲಿ *ಹಿಸ್ಟಾರಿಕಲ್ ಡಿಕ್ಷನರಿ ಆಫ್ ಅಮೆರಿಕನ್‌ ಸ್ಲ್ಯಾಂಗ್‌*  ಸಂಪಾದಕರು ಆ ನುಡಿಗಟ್ಟನ್ನು "ವರ್ಷದ ಸ್ಲ್ಯಾಂಗ್ ಪದ" ಎಂದೂ ಹಾಗೂ ಲಾಭನಿರಪೇಕ್ಷ ಸಂಸ್ಥೆಯಾದ ಗ್ಲೋಬಲ್ ಲ್ಯಾಂಗ್ವೇಜ್ ಮಾನಿಟರ್ ವರ್ಷದ ನುಡಿಗಟ್ಟು ಎಂದೂ ಬಣ್ಣಿಸಿದ್ದರಿಂದ ಕೆಲ ಕಾಲ ಜನಪ್ರಿಯತೆ ಪಡೆಯಿತು.

2005ರಲ್ಲಿ E!"ದೂರದರ್ಶನದ ವಿಸ್ಮಯ ಸಂದರ್ಭ"ಗಳ ಪೈಕಿ ಈ ಸೋಫಾ ಘಟನೆಯು ಅತಿ ಹೆಚ್ಚು ಮತ ಪಡೆದು #1ನೇ ಸ್ಥಾನಕ್ಕೆ  ಏರಿತು, ಹಾಗೂ ಇದು *ಸ್ಕೇರಿ ಮೂವಿ*  4, ಫ್ಯಾಮಿಲಿ ಗೈ ಗಳಂತಹ ಇನ್ನೂ ಹಲವು ಚಿತ್ರಗಳ ಕಥಾ ವಿಷಯವೂ ಆಯಿತು.

2008ರ ಆರಂಭದಲ್ಲಿ, *ದಿ ಓಪ್ರಾ ವಿನ್‌ಫ್ರೇ ಷೋ*  ಚಲನಚಿತ್ರ ವ್ಯವಹಾರದಲ್ಲಿ 25ನೇ ವರ್ಷ ಪೂರೈಸಿದ ಸವಿ ನೆನಪಿಗಾಗಿ ಕ್ರೂಸ್‌ ಮತ್ತೆ ಕಾಣಿಸಿಕೊಂಡರು.ಮೇ 2ರಂದು ನಡೆದ ಎರಡು ಗಂಟೆಗಳ ವಿಶೇಷ ಕಾರ್ಯಕ್ರಮ ಇದಾಗಿತ್ತು. ಓಪ್ರಾ ಕೋಲೊರಾಡೊ ಟೆಲ್ಲುರೈಡ್‌‌ನಲ್ಲಿರುವ ಕ್ರೂಸ್ ಮನೆಯಲ್ಲಿ ಒಂದು ಗಂಟೆ ಕಳೆದರು.

### ಸಲಿಂಗಕಾಮ ವದಂತಿಗಳಿಗೆ ಸಂಬಂಧಿಸಿದ ದಾವೆಗಳು 
* '**ಡೈಲಿ ಎಕ್ಸಪ್ರೆಸ್‌* ದಿನಪತ್ರಿಕೆ** : ಕ್ರೂಸ್‌, ತಮ್ಮ ಹಾಗೂ ನಟಿ ನಿಕೋಲ್‌ ಕಿಡ್‌ಮನ್‌‌ರ ಮದುವೆ ಸಂದರ್ಭದಲ್ಲಿ ತಮ್ಮ ಲೈಂಗಿಕ ಜೀವನ ಹಾಗೂ ಕ್ರೂಸ್ ಸಲಿಂಗಿ ಎಂಬ ಸಾರ್ವಜನಿಕ ವದಂತಿಗಳನ್ನು ಸಹಿಸಿಕೊಂಡರು. ಕ್ರೂಸ್ ಸಲಿಂಗಕಾಮಿ ಎಂಬುದನ್ನು ಮರೆಮಾಚಲು ಮದುವೆಯು ನಾಟಕ ಆಡಿದ್ದಾರೆ ಎಂದು ವರದಿ ಮಾಡಿದ ಬ್ರಿಟಿಷ್ ಟ್ಯಾಬ್ಲಾಯ್ಡ್‌‌ನ ವಿರುದ್ಧ 1998ರಲ್ಲಿ,ದಾವೆ ಹೂಡಿದರು. 
* **ಡೇವಿಡ್‌ ಎಹ್ರೆನ್‌ಸ್ಟೈನ್‌*' : ಎರೆನ್‌ಸ್ಟಿಯನ್‌ರಿಂದ ರಚಿಸಲ್ಪಟ್ಟ ಪುಸ್ತಕವಾದ *ಓಪನ್ ಸೀಕ್ರೆಟ್: ಗೇ ಹಾಲಿವುಡ್ 1928–1998* ನಲ್ಲಿ (ನ್ಯೂಯಾರ್ಕ್‌ : ವಿಲಿಯಂ ಮ್ಯಾರೊ ಮತ್ತು Co., 1998, ISBN 0-688-15317-8) ಟಾಮ್‌ ಕ್ರೂಸ್‌ ಸ್ತ್ರೀ ಪುರುಷರಿಬ್ಬರನ್ನೂ  ಇಷ್ಟಪಡುವುದರ ಬಗ್ಗೆ ಚರ್ಚಿಸಲಾಗಿದ್ದು, ಕ್ರೂಸ್‌‌ ಪರ ವಕೀಲರು ಇದರ ವಿರುದ್ಧ ದಾವೆ ಹೂಡುವುದಾಗಿ 1998ರಲ್ಲಿ ಬೆದರಿಕೆ ಒಡ್ಡಿದರು. 
* **ಚಾಡ್‌ ಸ್ಲಟೆರ್** : 2001ರ ಮೇಯಲ್ಲಿ ಸಲಿಂಗಕಾಮಿ ಹಾಗೂ ಪೋಲಿ ಚಿತ್ರಗಳ ನಟ ಚಾಡ್‌ ಸ್ಲಟೆರ್ (AKA ಕಿಲೆ ಬ್ರಾಡ್‌ ಫೋರ್ಡ್‌) ವಿರುದ್ಧ ದಾವೆ ಹೂಡಿದರು. ಸ್ಲಟೆರ್ *ಆಕ್ಟ್‌ಯುಸ್ಟಾರ್‌*  ಎಂಬ ಸೆಲೆಬ್ರೆಟಿ ನಿಯತಕಾಲಿಕೆಗೆ ನೀಡಿದ ಸಂದರ್ಶನದಲ್ಲಿ ಕ್ರೂಸ್‌ ಜೊತೆ ಸಂಬಂಧ ಹೊಂದಿರುವುದಾಗಿ ತಿಳಿಸಿದರು. ಸ್ಲಟೆರ್ ಹಾಗೂ ಕ್ರೂಸ್‌ ಇಬ್ಬರೂ ಅದನ್ನು ತಳ್ಳಿಹಾಕಿದರು, ಹಾಗೂ ಆಗಸ್ಟ್‌ 2001ರಲ್ಲಿ, ಈ ವಿಷಯದಲ್ಲಿ ಸ್ಲಟೆರ್ ತನ್ನನ್ನು ತಾನು ರಕ್ಷಿಸಿಕೊಳ್ಳುವುದು ದುಸ್ತರವಾದ್ದರಿಂದ ಆಪಾದಮೆಯನ್ನು  ಒಪ್ಪಿಕೊಂಡ.ಪರಿಣಾಮವಾಗಿ US$10 ದಶಲಕ್ಷವನ್ನು ಕ್ರೂಸ್‌‌ಗೆ ನೀಡಬೇಕೆಂದು ಕೋರ್ಟ್ ತೀರ್ಪು ನೀಡಿತು.
* **ಮೈಕಲ್‌ ಡೇವಿಸ್‌** : ತಮ್ಮ ಬಳಿ ಕ್ರೂಸ್ ಸಲಿಂಗಕಾಮಿ ಎಂಬುದನ್ನು ಸಾಬೀತು ಪಡಿಸುವ ಸಾಕ್ಷ್ಯಾಧಾರ ಇದೆ ಎಂದು ಹೇಳಿಕೆ ನೀಡಿದ್ದರಿಂದ, *ಬೋಲ್ಡ್‌ ಮ್ಯಾಗಜಿನ್‌*  ಸಂಪಾದಕರಾದ ಮೈಕಲ್‌ ಡೇವಿಸ್‌ ಮೇಲೆ ಕ್ರೂಸ್‌ ದಾವೆ ಹೂಡಿದ. ವಿಡಿಯೋದಲ್ಲಿ ಇರುವುದು ಕ್ರೂಸ್ ಅಲ್ಲ ಹಾಗೂ ಅವರು ಅನ್ಯಲಿಂಗಕಾಮಿ ಎಂದು ಡೇವಿಸ್ ಸಾರ್ವಜನಿಕ ಹೇಳಿಕೆ ನೀಡಿದ್ದರಿಂದ ಅವರ ಮೇಲಿನ ದಾವೆಯನ್ನು ಹಿಂಪಡೆದರು.

### ಇನ್ನಿತರೆ ವಿವಾದಗಳು 
* '''*ದಿ ಬೀಸ್ಟ್‌* ವೃತ್ತಪತ್ರಿಕೆ'* : ದಿ ಬೀಸ್ಟ್‌ನ 2004ರ ಪ್ರಕಟಣೆಯಾದ 50 ಹೆಚ್ಚು ಅಸಹ್ಯಕರ ಜನರಲ್ಲಿ (ಆ ಪಟ್ಟಿಯಲ್ಲಿ ಕ್ರೂಸ್‌‌ರನ್ನೂ ಸೇರಿಸಲಾಗಿತ್ತು) ಕ್ರೂಸ್‌ ಪರ ವಕೀಲರಾದ ಬರ್‌ಟ್ರಾಮ್‌ ಫೀಲ್ಡ್ಸ್‌ ಇಂತಹ ಸಣ್ಣ ಸ್ವತಂತ್ರ ಪ್ರಕಾಶನ ಸಂಸ್ಥೆ ವರುದ್ಧವೂ ದಾವೆ ಹೂಡುವುದಾಗಿ ಬೆದರಿಸಿದರು. ರಾಷ್ಟ್ರಾದ್ಯಂತ ಪ್ರಚಾರ ಪಡೆಯುವ ಸಂದರ್ಭವನ್ನು ಅರಿತ *ದಿ ಬೀಸ್ಟ್‌*  (*ಸೆಲಿಬ್ರಿಟಿ ಜಸ್ಟಿಸ್‌*  ಹಾಗೂ ನಂತರದಲ್ಲಿ ಪ್ರಮುಖ ದಿನಪತ್ರಿಕೆಗಳಲ್ಲಿ ಇದರ ಬಗ್ಗೆ ಮೂಡಿಬಂದ ನತಂರ) ದಾವೆಯನ್ನು ಎದುರಿಸಲು ಸಿದ್ಧವಾಯಿತು, ಹಾಗೂ ಸುಳ್ಳುಗಳನ್ನೂ ಸಹ ಪ್ರಕಟಿಸಲು ಶುರುಮಾಡಿತು. ಯಾವುದೇ ಮೊಕದ್ದಮೆಗಳನ್ನೂ ಇದರ ವಿರುದ್ಧ ಹೂಡಲಿಲ್ಲ ಹಾಗೂ 2005ರ ಪಟ್ಟಿಯಲ್ಲಿಯೂ ಸಹ ಕ್ರೂಸ್ ಹೆಸರು ಬರುವಂತೆ ನೋಡಿಕೊಂಡರು.
* **TomCruise.com** : 2006ರಲ್ಲಿ, TomCruise.com ಡೊಮೈನ್‌ ಹೆಸರಿನ ಸಂಪೂರ್ಣ ನಿಯಂತ್ರಣಕ್ಕಾಗಿ ಕ್ರೂಸ್ ಸೈಬರ್‌ಸ್ಕಾಟರ್‌‌ನ ಜೆಫ್ ಬರ್ಗರ್‌ ‌ಮೇಲೆ ದಾವೆ ಹೂಡಿದರು. ಬರ್ಗರ್‌ ನೇತೃತ್ವದಲ್ಲಿದ್ದಾಗ ಈ ಡೊಮೈನ್, ಕ್ರೂಸ್‌ ಕುರಿತಾದ ಮಾಹಿತಿಗಾಗಿ Celebrity1000.comಗೆ ಮರುಸಂಪರ್ಕ ಸಾಧಿಸಲು ನಿರ್ದೇಶಿಸುತಿತ್ತು.  ವಿಶ್ವ ಭೌದ್ಧಿಕ ಆಸ್ತಿ ಸಂಸ್ಥೆ (WIPO) ಆದೇಶದ ಮೇರೆಗೆ TomCruise.comಅನ್ನು 2006ರ ಜುಲೈ 5ರಂದು ಕ್ರೂಸ್‌ಗೆ ನೀಡಲಾಯಿತು.

### ಪ್ರಚಾರಕ 
ಸೈಂಟಾಲಜಿ ಕುರಿತಾದ ಬಿಚ್ಚು ಮನಸಿನ ಅಭಿಪ್ರಾಯಗಳನ್ನು ಹೊಂದಿದ್ದು, 14 ವರ್ಷಗಳು ನಿರಂತರ ಪ್ರಚಾರಕರಾಗಿ ಕಾರ್ಯ ನಿರ್ವಹಿಸಿದ ಕ್ರೂಸ್‌, ಮಾರ್ಚ್‌ 2004ರಂದು ಅಲ್ಲಿಂದ ಹೊರಬಂದರು ಎಂದು ಪ್ಯಾಟ್ ಕಿಂಗ್‌ಸ್ಲೀ ಹೇಳಿದರು. ಅವರ ಬದಲಿಗೆ ತನ್ನ ಸೋದರಿ ಫೆಲೊ ಸೈಂಟಾಲಜಿಸ್ಟ್‌ ಲೀ ಆನ್ ಡೆವೆಟ್ಟ್‌‌ ಬಂದಿದ್ದು, 2005ರವರೆಗೆ ಆ ಸ್ಥಾನದಲ್ಲಿ ಇದ್ದರು. ನಂತರದಲ್ಲಿ ತನ್ನ ಸೋದರಿಯನ್ನು ಬಿಟ್ಟು, ರಾಜರ್ಸ್ ಅಂಡ್ ಕೋವೆನ್ ಕಂಪನಿಯ ಪರಿಣಿತ ಪ್ರಚಾರಕರಾದ ಪೌಲ್‌ ಬ್ಲಕ್‌ ಎಂಬಾತನನ್ನು ಆಯ್ಕೆ ಮಾಡಿಕೊಂಡರು.  
ಬರೀ ಪ್ರಚಾರಕರಾಗಿ ಇರುವುದಕ್ಕಿಂತ ಜನೋಪಕಾರಿ ಯೋಜನೆಗಳನ್ನು ಮಾಡುವುದು ಒಳ್ಳೆಯದೆಂದು ಅನಿಸಿದ್ದರಿಂದ ಅವರು ಈ ನಿರ್ಧಾರ ತೆಗೆದುಕೊಂಡರು ಎಂದು ಡೆವೆಟ್ಟ್ ವಿವರಿಸಿದರು. ಕೇಟ್ ಹೋಮ್ಸ್‌ ಜೊತೆ ಸಂಬಂಧ ಕಡಿದುಕೊಂಡು ಜನರಿಂದ ಅಪಮಾನಕ್ಕೀಡಾಗಿದ್ದು, ತಮ್ಮ ಸೈಂಟಾಲಜಿ ದೃಷ್ಟಿಕೋನದ ಪ್ರಚಾರವನ್ನು ಕಡಿಮೆ ಮಾಡಲು ಮತ್ತು ದೃಷ್ಟಿ ಕೋನವನ್ನು ಬದಲಿಸಲು ನಾಂದಿಯಾಯಿತು.

## ಇದನ್ನೂ ನೋಡಿ 
* ಬ್ರಾಟ್‌ ಪ್ಯಾಕ್‌
* ಚರ್ಚ್ ಆಫ್ ಸೈಂಟಾಲಜಿ ‌
* ಲೂಯಿಸ್‌ವಿಲಿಯನ್ಸ್‌ ಪಟ್ಟಿ
* ಸೈಂಟಾಲಜಿಸ್ಟ್‌ಗಳ ಪಟ್ಟಿ
* ಒಂದು ಕಪಾಟಿನಲ್ಲಿ ಚಿತ್ರೀಕರಿಸಲಾಯಿತು (ಸೌತ್‌ ಪಾರ್ಕ್‌)

* ಸುಪರ್‌ಕಪಲ್‌
* *ಟಾಮ್‌ ಕ್ರೂಸ್‌: ಅನ್‌ಅಥೋರೈಸ್ಡ್‌*  (1998)
* *ಟಾಮ್‌ ಕ್ರೂಸ್‌: ಆಲ್‌ ದಿ ವರ್ಲ್ಡ್ಸ್‌ ಎ ಸ್ಟೇಜ್‌*  (2006)
* *ಟಾಮ್‌ ಕ್ರೂಸ್‌: ಆನ್‌ ಅನ್‌ಅಥರೈಸಡ್‌ ಬಯೋಗ್ರಾಫಿ*  (2008)

## ಆಕರಗಳು 
## ಹೊರಗಿನ ಕೊಂಡಿಗಳು 
* 
* 
* 
* 
* ಮ್ಯಾಟ್‌ ಲೂಯರ್‌ ಸಂದರ್ಶನದ ಲಿಪ್ಯಂತರ
* *ರೋಲಿಂಗ್ ಸ್ಟೋನ್‌'' ಸಂದರ್ಶನ: "ದಿ ಪ್ಯಾಷನ್ ಆಫ್ ದಿ ಕ್ರೂಸ್‌"; 08/11/04 
* ರಾಟನ್ ಟ್ಯೊಮ್ಯಾಟೋಸ್‌ನಲ್ಲಿ ಟಾಮ್‌ ಕ್ರೂಸ್‌

ವರ್ಗ:ನ್ಯೂ ಜರ್ಸಿಯ ನಟರು
ವರ್ಗ:ನ್ಯೂ ಯಾರ್ಕ್‌‌ನ ನಟರು
ವರ್ಗ:ಕೆನಡಾದಲ್ಲಿ ನೆಲೆಸಿರುವ ಅಮೆರಿಕನ್ನರು
ವರ್ಗ:ಅಮೆರಿಕದ ಚಲನಚಿತ್ರ ನಟರು
ವರ್ಗ:ಅಮೆರಿಕದ ಚಲನಚಿತ್ರ ನಿರ್ಮಾಪಕರು
ವರ್ಗ:ಅಮೆರಿಕದ ಸೈಂಟಾಲಜಿಸ್ಟ್‌ಗಳು
ವರ್ಗ:ಅತ್ಯುತ್ತಮ ನಾಟಕ ನಟ ಗೋಲ್ಡನ್‌ ಗ್ಲೋಬ್‌ (ಚಲನಚಿತ್ರ) ವಿಜೇತರು
ವರ್ಗ:ಅತ್ಯುತ್ತಮ ಸಂಗೀತಕಾರ ಅಥವಾ ಹಾಸ್ಯ ನಟ ಗೋಲ್ಡನ್‌ ಗ್ಲೋಬ್‌ (ಚಲನಚಿತ್ರ) ವಿಜೇತರು
ವರ್ಗ:ಅತ್ಯುನ್ನತ ಪೋಷಕ ನಟ ಗೋಲ್ಡನ್‌ ಗ್ಲೋಬ್‌ (ಚಲನಚಿತ್ರ) ವಿಜೇತರು
ವರ್ಗ:ಇಂಗ್ಲೀಷ್ ಅಮೆರಿಕನ್ನರು
ವರ್ಗ:ಐರಿಷ್ ಅಮೆರಿಕನ್ನರು
ವರ್ಗ:ಆಗಿನ ರೋಮನ್ ಕ್ಯಾಥೋಲಿಕ್‌ಗಳು
ವರ್ಗ:ಜರ್ಮನ್-ಅಮೆರಿಕನ್ ನಟರು
ವರ್ಗ:Mission:ಇಂಪಾಸಿಬಲ್‌
ವರ್ಗ:ಲೂಯಿಸ್‌ವಿಲ್ಲೆಯ ಜನರು, ಕೆಂಟುಕಿ
ವರ್ಗ:ಒಟ್ಟಾವಾದ ಜನರು
ವರ್ಗ:ಸಿರಕ್ಯುಸ್‌ನ ಜನರು, ನ್ಯೂ ಯಾರ್ಕ್‌
ವರ್ಗ:ವೆಲ್ಷ್‌ ಅಮೆರಿಕನ್ನರು